Srbiju volimo - "Kočin hrast" turistička atrakcija kraj Velike Morave\nKočin hrast (Foto: Print screen / YouTube)\nTuristički kompleks "Kočin hrast", najnoviji biser Jagodine, koji se nalazi pored Velike Morave, na samo osam kilometara od grada, zvanično je otvoren tokom prvomajskih praznika.\nPosle registracije, sedam dana će trajati probne vožnje, a turiste će primati od polovine meseca. U međuvremenu, dvojica radnika su uspešno završila obuku i dobila dozvole za upravljanje brodom.\n- Kočin hrast je star 300 godina, prečnik mu premašuje dva i po metra, a oko dva hektara prostora pored stabla ispod kojeg je kapetan Koča 1788. poveo vojnike u oslobađanje Srbije od Osmanlija ima veliki istorijski značaj, dosad pomalo zapostavljen. Zato smo u okviru kompleksa podigli spomen-česmu na kojoj je ispisan kraći istorijat ovoga kraja. Sam hrast smo sanirali, jer nije dobro održavan, a ispoštvali smo i želju meštana da oplemenimo prostor oko njega - kaže direktor sportskog centra Jassa u Jagodini Zoran Gligorijević.\nIstovremeno, urađen je restoran, te napravljene dve terase, kameno pristanište za turistički brod i šetanje pored reke, pešačke staze, amfiteatar za održavanje kulturno-zabavnih manifestacija, sportski teren, dečje igralište sa mobilijarom, letnjikovci sa roštiljima.\nDirektor JP Uređenje i javno osvetljenje Boba Tomić kaže da je urađena nova saobraćajnica od Doma kulture do izletišta, parkiralište za 300 automobila, klupe, parkovi, putokazi od auto-puta - sve da bi se turisti laše snašli.


Početak izgradnje auto-puta Banjaluka – Prijedor – Televizija srpske dijaspore\nPočetak izgradnje auto-puta Banjaluka – Prijedor\nOd TSD Redakcija\t Poslednja izmena 03.11.2021\nBANJALUKA – Srpski član Predsjedništva BiH Milorad Dodik najavio je da će u subotu, 6. novembra, početi izgradnja auto-puta Banjaluka-Prijedor i istakao da će naredne godine u Srpskoj biti uloženo 500 miliona KM za infrastrukturne projekate.\n“Važno je da smo zajedno i da možemo da realizujemo značajne projekte u lokalnim zajednicama. Godinama je traženo da bude završena saobraćajnica Saračica-Čokorska polja i sada možemo biti zadovoljni”, rekao je Dodik u obraćanju, nakon što je otvorio ovu obnovljenu saobraćajnicu u Banjaluci.\n“Veoma je lijepo biti sa vama ovdje i kada u izazovnim vremenima realizujemo važne projekte. Naredne godine uložićemo 150 do 200 miliona KM u izgradnju i obnovu magistralnih puteva u Srpskoj, a sve snage smo usmjerili da sagradimo auto-put od Doboja do Bijeljine kako bi se povezali sa Beogradom”, kaže Dodik.\n“Republika Srpska kvalitetno funkcioniše, a penzije i plate uredno ćemo isplaćivati. Plate ćemo povećati početkom naredne godine i sigurno je da nemamo izazova”, istakao je Dodik.\nUspešan start Đokovića u Parizu\nŠmit neće govoriti u Savjetu bezbjednosti, EUFOR-u produžen mandat


KAKAV TRILER: Danci nakon velike drame i SEDMERACA prošli u POLUFINALE! | Najnovije vesti - Srbija danas\n27.01.2021. • 20:42 Srbija Danas\nEgipat nije imao sreće.\nNeverovatan meč viđen u četvrtfinalu Svetskog prvenstva u rukometu. Rukometaši Danske plasirali su se u polufinale pošto su teškom mukom savladali domaćina, reprezentaciju Egipta nakon izvođenja sedmeraca 39:38 (28:28, 16:13).\nTokom prvog dela meča, rezultat je varirao, timovi su se smenjivali u vođstvu da bi Danci pred kraj poluvremena zaigrali nešto bolje, pa su na odmor otišli sa tri gola prednosti (16:13).\nMeđutim uporni Egipćani su se vratili u igru, stigli i da povedu sa 21:20.\nUšlo se u nervoznu i napetu završnicu, posle velike drame, na minut pre kraja, Egipat je izjednačio na 27:27, da bi preko Omra poveo sa 28:27.\nUsledilo je ekspresno izjednačenje u poslednjem minutu, da bi potom bio isključen igrač Egipta. Danci su imali poslednji napad, tražili su tajm-aut na pet sekundi pre kraja. Nisu uspeli da iskoriste napad i meč je završen rezultatom 28:28, pa se ušlo u produžetke od dva puta po pet minuta.\nUspevali su da i u tom delu imaju gol do dva prednosti, ali na 15 sekundi pre kraja, Egipat je na 34:33 dobio isključenje Mikela Hansena i sedmerac koji su pretvorili u gol za 34:34, čime su izborili nove produžetke od dva puta po pet minuta!\nVelika nervoza činila je svoje, Egipat je konačno uspeo da povede da 35:34, a Danci su na dva minuta pre kraja četvrtog produžetka od pet minuta, imali sedmerac, ali je Emil Jakobsen šutirao preko gola.\nDobili su priliku i na 30 sekundi do kraja, imali napad za izjednačenje, usledilo je gledanje VAR snimka i isključenje igrača Egipta,zbog branjenja u golmanskom prostoru, da bi Magnus Landin izjednačio iz sedmerca na 35:35.\nTu je Landin bio fantastičan, odbranio je prvi i poslednji sedmerac Egipćana.\nSvetsko prvenstvno u rukometu\nMuška rukometna reprezentacija Egipta Muška rukometna reprezentacija Danske Svetsko prvenstvo u rukometu


Revenue Science objavio je nedavno rezultate istraživanja, prema kojem reklame koje su zasnovane na bihejvioralnom sistemu oglašavanja (behavioral advertising) su bar 10 odsto efikasnije od kontekstualnih reklama (contextual ads, contextual advertising), bar u 14 kategorija proizvoda, odnosno u industrijama kao što su moda, elektronki uređaji i finansije. Prema ovom istraživanju u industriji prodaje kompjutera i opreme procenat uspešnosti bihejvioralnih reklama je 17 odsto bolji od kontekstualnih, u auto industriji 18 odsto, a u telekomunikacijama procenat uspešnosti se penje na 20 odsto, u odnosu na kontekstualno oglašavanje. Ova studija pokazuje da je 63 odsto ispitanika...\nGodinama se napominje problem nepismenosti u Srbiji, i u tom kontekstu priča o informatičkoj nepismenosti. Sa druge strane, prema prošlogodišnjim rezultatima redovnog istraživanja RZS Interneta u Srbiji, praktično preko 50 odsto stanovništva koristi Internet, preko 95 odsto kompanija koristi Internet i 93 odsto tinejdžera koristi Internet. Samo posmatranjem ovakvih podataka može se reći da nije baš tolika "potpuna informatička nepismenost", i činjenica je da situacija uopšte nije toliko "crna" kakvom se senzacionalistički predstavlja (napomena: ovo ne znači da ne treba sistemski ulagati u povećanje klasične pismenosti, kao i funkcionalne i informatičke pismenosti, koji...


Filmovi sa Interakcije 2012 u Dvorani KCB - Dan u Beogradu\nNaslovna » Izlasci » Film » Filmovi sa Interakcije 2012 u Dvorani KCB\nAh Neša 22. avgust 2012. Film Postavite komentar\nU Dvorani Kulturnog centra Beograda (Kolarčeva 6), 24. avgusta od 21.00, biće prikazani filmovi nastali na ovogodišnjem međunarodnom filmskom kampu Interakcija 2012. Kamp se održava od 7. do 25. avgusta u organizaciji Nezavisnog filmskog centra „Filmart“.\nNa konkurs za učešće na ovogodišnjem kampu pristigle su 124 prijave iz 37 zemalja. Selekciona komisija pozvala je dvadeset najboljih da učestvuju na Interakciji 2012. Učesnici kampa su se najpre 7. avgusta okupili u Galeriji Artget KCB, a zatim krenuli u Požegu gde je Kamp svečano i zvanično otvoren.\nU toku prve nedelje kampa studenti filmskih akademija iz 15 zemalja (Iran, Poljska, Rusija, Rumunija, Velika Britanija, Francuska, Izrael, Egipat, Kina, Slovačka, Indija, Filipini, SAD, Makedonija i Srbija), podeljeni u četiri ekipe, snimili su četiri dokumentarna filma u Čačku, Užicu, Kosjeriću i Požegi na temu „Dolasci – odlasci“. Po završetku snimanja svi učesnici se okupljaju u Požegi, gde će tokom desetodnevnog boravka montirati materijal za svoje filmove. Treba podsetiti da su filmovi nastali na prethodnih šest Interakcija osvojili niz domaćih i međunarodnih nagrada. Nadamo sa de će tako biti i ovoga puta.\nPremijera filmova snimljenih tokom kampa biće održana 23. avgusta u Kulturnom centru Požega, a dan kasnije u Dvorani KCB. (danubeogradu.rs)\nTagovidokumentarni film dub dvorana kcb film studenti\nPrethodni Autentični dizajn na sajmu „Blikfang“ u Beču\nSledeći Frankfurt – grad banaka i sajmova


Šef OSCE misije: Povjerenje u izbore u BiH na prilično niskom nivou\nTransparency International u Bosni i Hercegovini predstavio je danas Nacrt prijedloga izmjena Zakona o finansiranju političkih partija, koji je u skladu sa međunarodnim preporukama i prioritetima iz Mišljenja Evropske komisije.\nPovjerenje u izbore u BiH je na priličnom niskom nivou, a jedan od glavnih razloga je upravo finansiranje političkih stranaka, poručio je na prezentaciji šef Misije OSCE-a u BiH Bruce Berton. On je podsjetio da su izmjene Izbornog zakona neophodne, prema preporukama koje je nedavno izdala Evropska komisija, ali i OSCE.\n"Ured za demokratske institucije je dio OSCE-a i oni već godinama prate izbore u ovoj zemlji. Taj ured je dao preporuku da se urade amandmani, izmjene Izbornog zakona. To je ista preporuka koju smo dali nakon izbora 2014. i 2010. godine. Na osnovu toga možete zaključiti da se nije puno toga promijenilo", kazao je ambasador Berton.\nIzvršna direktorica Transparency International u BiH Ivana Korajlić je podsjetila da zloupotreba javnih sredstava, institucija i javnih funkcija u svrhu predizborne kampanje, uopšte nisu definisani ni Izbornim zakonom, niti Zakonom o finansiranju političkih stranaka.\n"Iz tog razloga imamo situaciju da se ogromna sredstva koriste, što kroz javne nabavke, što kroz različite druge vrste raspodjela iz budžeta ili iz javnih preduzeća, iz institucija, da bi se finansirali dijelovi izbornih kampanja političkih stranaka. Ono što je posebno zabrinjavajuće da se ta sredstva, nažalost, ne koriste samo za finansiranje rada stranaka, već i za neke druge aktivnosti koje se mogu podvesti čak i pod pritisak na birače, kupovinu glasova i slično", naglasila je Korajlić.\nU izmjenama amandmana na Zakon o finansiranju političkih stranaka, koje je sačinio Transparency International u BiH u konsultacijama sa relevantnim institucijama, jedan od prijedloga je da se ove aktivnosti direktno zabrane kroz Zakon o finansiranju stranakam te Izborni zakon, u dijelu koji regulišea izbornu kampanju.\n"Ali je ključno da se u cijeloj toj priči daju i adekvatne nadležnosti Centralnoj izbornoj komisiji BiH, adekvatni kapaciteti Službe za reviziju CIK-a BiH, da bi mogla utvrditi sve ove nepravilnosti i propisati adekvatne sankcije za kršenje zakona. Bez toga nemamo ništa", navela je Korajlić.\nTransparency u BiH podnio prijavu protiv 14 partija


Leucos - Lux Life luksuzni portal: Moda, Stil, Trendovi, Kolekcije 2019/2020...\nPriča o brendu Leucos počinje u šezdesetim godinama prošlog veka i dovodi u pitanje istorijske odnose između oblika i materije: to je bila revolucija...\nProtagonsti su bili staklo, koje je prvi put izuzeto iz tradicionalnog shvatanja umetnosti i usmereno u apsolutno novom pravcu. Uzimajući u obzir tradiciju, naravno, ali isto tako tragajući za novim materijalima i tehnologijama i razmatrajući serijsku proizvodnju sa dodatom vrednošću dizajna, ponavljanje je postalo multiplikacija lepote i mogućnosti da se ponude resursi kreativnom procesu. Dosledno sa ovim duhom inovacija, kreativni proces dobija sve važniju ulogu i brend postaje simbol stila. U kombinaciji svetla i dizajna definiše se identitet brenda u neograničenim oblicima omogućenih različitošću materijala i evolucijom proizvodnih tehnika. Kompletan univerzum mogućnosti za izražavanje, od dragocenog stakla do novih koncepata materijala spremnih za Leucos.\nKompanija Leucos je osnovana 1962. godine nudeći umetničku kombinaciju starih tehnika obrade stakla i modernog inžinjeringa. Zahvaljujući toj činjenici Leucos je postao renomirani lider savremenog dizajna stakla u osvetljenju. Reputacija brenda sa impresivnim stilom osnažila ga je u celom svetu, pokrivajući kako rezidencijalno, tako i tržište profesionalaca.\nLeucos sledi svoju viziju da osvetli najudaljenija, najvažnija i najpopularnija mesta u svetu, uvek poštujući želje ljudi. Leucos je konstantno u interakciji sa internacionalnim tržištem, zato što uzima najbolje iz pravog italijanskog stila i istraživanja funkcionalnosti usmeravajući se na projekte koji apsolutno kompetentno zadovoljavaju ekskluzivne potrebe.\nPOGLEDAJTE Leucos ASORTIMAN PROIZVODA\nod 2.035 €


Vegani ljudima nude 68.000 evra da se odreknu mesa - ko izdrži 3 mjeseca dobija i pare i doživotne zalihe hrane - BIGportal.ba\n14 Januara, 2021 14 Januara, 2021 01654\nAko ste mesojed koji ni u ludilu ne bi mogao da se odrekne ćevapa, čvaraka, kobasica i ostalih dobro poznatih slanih “deserta” i vodite se parolom biću vegan samo ako mi neko plati, pa ni tad – kako vam zvuči ako kažemo da u Velikoj Britaniji neko zapravo daje novac da pređete na ovakvu ishranu?\nVibrant Vegan, služba za pretplatu na veganske obroke sa sedištem u Velikoj Britaniji, upravo je najavila svoj izazov za mesojede, koji su voljni da egzistencijalnog eksperimenta radi pređu na biljnu hranu u periodu od tri meseca.\nOdabrana žrtva sopstvene radoznalosti će preko društvenih mreža morati da deli napredak koji ostvaruje tokom izazova tokom kojeg testira nov način života, a ako uspe da ne prekrši izazov dobiće 50.000 funti, što je 68.000 evra.\nIain Burke-Hamilton, osnivač kompanije Vibrant Vegan, objašnjava kako je kompanija osmislila svoj izazov u nadi da će destigmatizovati zablude oko ishrane biljnog porekla, rekavši: “Bilo je vremena kada je biti vegan izbor za život ili za sve; Opcije veganske hrane smatrale su manje zastupljenim od onih na bazi mesa. Kako ulazimo u 2021. godinu, mi u Vibrant Veganu želimo da pokažemo ne samo zdravstvene i ekološke koristi od veganstva o kojima toliko slušamo, već i da naglasimo da veganska hrana može, i treba da koristi svima – čak najvećim ljubiteljima mesa.”\nLjudi na čelu kompanije se klade da jednom kada mesojedi osete koliko dobar ukus može imati biljna hrana i koliko im je bolje stanje organizma kad jedu biljnu hranu više neće biti povratka. Na kraju tri meseca, ako mesojed odabran za izazov odluči da nastavi da jede biljnu hranu do kraja 2021. godine, Vibrant Vegan će ponuditi i da ga doživotno snabdeva zalihama.


Odlična organizacija bolnice "Srbija" u vrijeme epidemije virusa korona - Glas Srpske\nOdlična organizacija bolnice "Srbija" u vrijeme epidemije virusa korona\nSrna 03.06.2020 14:37\nISTOČNO SARAJEVO - Ministar zdravlja i socijalne zaštite Republike Srpske Alen Šeranić izrazio je zadovoljstvo organizacijom Bolnice "Srbija" u Istočnom Sarajevu u vrijeme epidemije virusa korona, te kako su zdravstveni radnici ove ustanove odgovorili na epidemiju i liječili pacijente.\nŠeranić je rekao novinarima da je sa rukovodstvom Bolnice danas razgovarao i o budućim aktivnostima i organizaciji ove zdravstvene ustanove u oktobru, kada bi moglo da dođe do novog talasa virusa korona i kada se dešavaju učestalije respiratorne infekcije.\nŠeranić je naveo da je sa rukovodstvom pregledao stanje opreme i medicinskih sredstava kojima raspolaže bolnica, te da je dogovoreno organizovanje određenih stručnih skupova, kako bi medicinski radnici iz Republike Srpske imali priliku da razmijene iskustva i kako bi se mogli pripremiti za novi talas virusa korona.\n"U fokusu su bile aktivnosti koje se trenutno rade u ovoj bolnici", rekao je ministar zdravlja nakon razgovora sa rukovodstvom Bolnice "Srbija" u Istočnom Sarajevu.\nOn je naglasio da je u toku rekonstrukcija objekta "Banjaluka", budućeg centra transfuzije u Istočnom Srajevu.\nVršilac dužnosti direktora Bolnice "Srbija" Nebojša Šešlija izjavio je da je Šeranića upoznao o svim mjerama koje je bolnica preduzimala za vrijeme epidemije virusa korona, odnosno o mjerama i uputstvima koje je ova zdravstvena ustanova primjenjivala, na preporuku Ministarstva zdravlja i socijalne zaštite Republike Srpske.\nŠešlija je rekao da je u Bolnici "Srbija" trenutno smještena jedna osoba kod koje je potvrđen virus korona, te da je prvi nalaz ovog lica bio negativan i da se nada da će biti i drugi, što bi značilo da se ovo lice oporavilo.\n"Do sada je u Bolnici Srbija uzeto 308 briseva, a 15 lica koje je bilo pozitivno na virus korona je bilo hospitalizovano u ovoj zdravstvenoj ustanovi", rekao je Šešlija, te istakao da nije bio nijedan slučaj zaraze virusa korona među zdravstvenim radnicima i osobljem.\nPrema njegovim riječima, preminulo je jedno lice kod kog je utvrđeno prisustvo virusa korona, a koje je imalo više udruženih hroničnih bolesti.\nAćimović: Poštovati mjere, uzrok širenja zaraze masovna okupljanja\nDrvarčani sedmi dan mirnim okupljanjem zatražili hitno uklanjanje otpada iz Italije\n08. 07. 2020 17:51\nPrijedor među vodećim gradovima u mjerama pronatalitetne politike\n08. 07. 2020 15:06\nGradiška: Za socijalno ugrožene porodice 250 paketa pomoći\n08. 07. 2020 12:50\nKabinet premijera Srpske donirao 50.000 KM udruženju “Mrvice”\n08. 07. 2020 12:43\n08. 07. 2020 09:47\n08. 07. 2020 08:52\nIstraživanje FPN o procesu učenja na daljinu: Kombinacija klasične i digitalne nastave najbolja opcija\n08. 07. 2020 08:30\nVježbe prije časova za bolju koncentraciju\n08. 07. 2020 08:10\nBiH ima visok procenat kršenja autorskih prava\n07. 07. 2020 21:52\n07. 07. 2020 14:53\n07. 07. 2020 14:48\nPoziv građanima da skup u Potočarima protekne bezbjedno\n07. 07. 2020 14:25\nVujičić: Vlada Srpske najboljim studentima obezbjeđuje pripravnički staž\n07. 07. 2020 11:06\nDrago Mastilović: Namjera političkog angažovanja istoriografije\n07. 07. 2020 10:56


Trijumf politike nad sportom, Mhtarijan neće igrati u finalu Lige Evrope - BIGportal.ba\nČelnici Arsenala su potvrdili da će Henrik Mhtarijan propustiti finale Lige Evrope iz bezbednosnih razloga.\nReprezentativac Jermenije tako neće biti na stadionu u Bakuu 29. maja na meču sa Čelsijem jer prosto organizatori ne mogu da mu garantuju sigurnost!\nIako su čelnici UEFA pružili uverenje da Mhtarijan neće imati nikakvih problema, u taboru Arsenala su smatrali da bi u najboljem interesu za klub i igrača bilo ukoliko on ne bude putovao.\nPoznato je da su Azerbejdžan, zemlja domaćin finala Lige Evrope u lošim odnosima zbog ratne prošlosti i dugogodišnjih sukoba.\nMeđutim, ovo je još jedan primer gde je politika, nažalost pobedila sport, a jednom igraču je uskraćeno pravo da igra u meču koji bi mogao pamtiti celog života.\n“Pažljivo smo razmotrili sve opcije kako bi Miki bio deo ekipe, ali posle razgovora sa njim i njegovom porodicom, složili smo se jednoglasno da on ipak ne putuje na finale“.\n“Poslali smo dopis UEFA u kojem smo izrazili našu duboku zabrinutost zbog ove situacije. Miki je bio naš ključni igrač na putu ka finalu i ovo će biti veliki gubitak za naš tim. Takođe, žao nam je što će takav igrač propustiti veliko evropsko finale pod ovakvim okolnostima, jer se ne dešava tako često da igrač ima priliku da se bori za neki evropski trofej“, navodi se u saopštenju Arsenala.\nMhtarijan se takođe oglasio porukom na društvenim mrežema.\n“Razmotrivši sve opcije, doneli smo tešku odluku da ne putujem sa ekipom na finale. To je meč koji se ne igra tako čestoi moram da priznam da mi je teško što ću morati da propustim duel. Navijaću od kuće za saigrače“, napisao je Mhtarijan.\nSve ovo dolazi iako je generalni sekretar FS Azerbejdžana Elkan Mamedov ranije potvrdio da igrač Arsenala neće imati nikakvih problema i da može da dođe da igra bez ikakvih problema.\nMhtarijan je pre dve godine imao ključnu ulogu u osvajanju pehara Lige Evrope u timu Mančester junajteda. On je bio jedan od strelaca u velikom finalu u Geteborgu gde je Junajted pobedio ekipu Ajaksa sa 2:0.


Javno - istrazivanja - Srbija na začelju po broju testiranih na korona virus\nSvet pod korona virusom\nKada se pogleda broj testiranih na korona virus u odnosu na ukupnu populaciju, Srbija se nalazi na začelju svetske liste – rezultat je koji proizilazi kada se uporede zvanični rezultati iz Srbije sa onima objavljenim u svetu.\nDana 10. marta Srbija je imala 17 testiranih na milion stanovnika, za razliku od, na primer, Austrije, u kojoj je taj broj 558. U Bahreinu je testirano skoro 5.000 ljudi na milion stanovnika, u Italiji 1000, Belgiji 344, Izraelu 276… Jedina zemlja koja je lošija od Srbije je Turska sa 11 testiranih na milion stanovnika.\nRezultati iz pojedinih zemalja ukazuju da masovno testiranje, uz druge mere koje se sprovode, može značajno da utiče na pozitivne rezultate jer su tako registrovani oni oboleli koji nisu pokazivali simptome, ali su mogli da šire dalju zarazu. Njihovom izolacijom smanjeno je širenje bolesti.\nNajbolji primer za to je Južna Koreja koja je imala više od četiri hiljade testiranih na milion stanovnika. U toj zemlji je testirano i do 20.000 ljudi dnevno, a ukupno do 10. marta ove godine više od 200.000 ljudi. U Srbiji je za to vreme bilo testirano 117 pacijenata.\nJužna Koreja ima nešto više od 50 miliona stanovnika, desetak miliona manje od Italije i približno dvostruko manje zaraženih. U Italiji je od korona virusa umrlo oko hiljadu ljudi, u Južnoj Koreji 71 osoba.\nEpidemiolog Zoran Radovanović izjavio je gostujući na televiziji N1 da je trenutni broj obolelih od koronavirusa u našoj zemlji od 31 samo "vrh ledenog brega” kao i da je sigurno da ima mnogo više zaraženih.\nTestiranja na virus se u Srbiji obavljaju u samo na Torlaku i to samo na osobama koje imaju simptome.\nMnogi ljudi žalili su se na društvenim mrežama da su lekari odbijali da ih testiraju čak i kada su pokazivali simptome. Doktor Miodrag Pelemiš govoreći na današnjoj konferenciji za štampu o ovoj temi rekao je da su lekari, a ne pacijenti, ti koji odlučuju ko će biti testiran.\nRoditelji devojke iz Niša koja je donela virus korone iz Švajcarske u Srbiji, govoreći za Novosti rekli su da njih nisu ni testirali.\n„Mene i supruga nisu testirali, ali smo od petka u kućnom karantinu, jer se pretpostavlja da smo i mi zaraženi”, izjavila je majka obolele.\nNa važnost masovnijeg testiranja na virus ukazivao je i pulmolog Dejan Žujović iz beogradskog Zavoda za plućne bolesti i tuberkulozu. On je javno pitao zašto se testiranja na korona virus obavljaju samo u Torlaku i zašto se dnevno radi mali broj analiza.\n„PCR je metoda koja može da se stavi u bilo koju ustanovu”, izjavio je Žujović za portal nova.rs, i upitao zašto se testiranja ne obavljaju u regionalnim centrima u Nišu ili Novom Sadu.


Vučić: Niko nema pravo da bude nezadovoljan predlogom Radojičića za gradonačelnika – NovostiDana.rs\nVučić: Niko nema pravo da bude nezadovoljan predlogom Radojičića za gradonačelnika\nPredsednik Srbije Aleksandar Vučić izjavio je danas niko nema pravo da bude nezadovoljan izborom hirurga i direktora Dečje bolnice u Tiršovoj Zorana Radojičića za gradonačelnika Beograda, za koga je rekao da je dobro rešenje.\nOn je to rekao odgovarajući na pitanje da li su predlogom Radojičića za gradonačelnika nezadovoljni sadašnja predsednica opštine Savski venac Irena Vujović i bivši gradonačelnik Siniša Mali.\n„Ja koliko znam nije bilo nikakvih problema za njegov izbor. Siniša, jesi li ti negde kukao?“, upitao je Vučić ministra finansija Sinišu Malog na predstavljanju jeftinih stanova u Zemunu i dodao: „Možda i jesi, ali sad nećeš da kažeš“.\nVučić je rekao da Irena Vujović nema razloga da bude nezadovoljna, jer je ona važna osoba za SNS koja treba da usavrši određena znanja.\n„Zoran Radojičić je bio prvi na listi i on je dobro rešenje za sve građane“, kazao je Vučić i dodao da Beograd mora da se „radi i gradi“.\nGradski odbor SNS danas je na sednici jednoglasno usvojio predlog da Zoran Radojičić bude novi gradonačelnik Beograda, o čemu će se odbornici Skupštine grada izjasniti 7. juna.\nNe plašim se Jeremićeve i Djilasove tužbe, rekao sam istinu\nVučić je kazao da sve što je rekao o lideru Narodne stranke Vuku Jeremiću i šefu opozicione odborničke grupe Savez za Srbiju u parlamentu Beograda Draganu Djilasu apsolutna istina i ponovio da se na plaši njihovih tužbi.\nVučić je Djilasa i Jeremića nazvao lopovima, navodeći da je Djilas stekao 25 miliona evra od 2007. do 2012. godine.\n„Odakle tebi toliki novac, je l’ normalno da neko ima toliki novac, kako ih je stekao, lopovlukom naravno“, rekao je Vučić odgovarajući na pitanje novinara u Zemunu.\nVučić je kazao i da je Jeremiću ambasada Katara uplatila 200.000 evra i upitao za koje usluge.\n„Na slici svi oko njega uhapšeni, samo je on pošten, svima je sve jasno, jedna medjunraodna kiriminalna organizacija, lopovska banda“, ponovio je Vučić svoj stav od ranije zbog čega ga je Jeremić i tužio.\nGovoreći o tužbama, Vučić je kazao i da on nema para da plati 50 i 100 miliona dinara koliko su tražili.\n„Evo da narod zna kakve su to lopuže u krvi, oni su od mene tražili po 50 i 100 miliona da im platim, odakle meni 50 i 100 miliona, oni naučili sve u milionima, manje od toga oni ne konzumiraju“, kazao je Vučić.\nDržava ne može da odlučuje o otkupnoj ceni maline\nPredsednik Vučić izjavio je danas da država ne može i da nije na njoj da odlučuje o otkupnoj ceni maline.\n„Razgovarao sam s predstavnicima malinara. Siguran sam da će država pružiti raznu vrstu podrške malinarima, ali nije na državi da odlučuje o otkupnoj ceni, niti može da odlučuje o otkupnoj ceni“, kazao je Vučić povodom protesta malinara koji su blokirali magistralni put u Prijepolju.\nOn je dodao da tržište nije veće, a da su se pojavili novi proizvođači iz regiona, odnosno iz Republike Srpske i Bosne i Hercegovine.\n„Vlada je nešto preuzela i siguran sam da će nastaviti da pruža različite podrške malinarima. Ako postoji nešto gde racionalno Vlada može da pomogne, pomoći će“, kazao je predsednik novinarima u Zemunu na predstavljanju oglednog stana za pripadnike snaga bezbednosti.\nKomentarišući blokirani magistralni put u Prijepolju, Vučić je ocenio da tako malinari neće doći do rešenja.\n„Ako neko misli da je rešenje blokada puteva, to nije nikako. Pod pritiskom nema rešenja, ne možete da dođete da razgovarate tako kad kažete da blokirate put. Pa tu razgovora nema“, istakao je Vučić.\nNiko sa strane neće odlučivati gde će se kretati pripadnici vojnih jedinica\nVučić je kazao da nema nameru nikome da se pravda gde će se kretati pripadnici vojnih jednica i da takvu odluku neće donositi niko sa strane.\n„Pripadnici vojske i žandarmerije slučajno nisu bili tamo gde su albanski mediji javili, ali neću da im se pravdam ni kada ih bude bilo, niti me je baš briga šta će oni da pišu i da misle“, rekao je Vučić odgovarajući na pitanje novinara u Zemunu.\nOn je istakao da vrhovni vojni komadant po Ustavu ima pravo da raspoređuje pripadnike vojske i žandarmerije gde god želi i da niko sa strane neće odlučivati o njihovom kretanju.\n„Ovom zemljom neće da upravlja niko sa strane, neće ni sprski ni albanski mediji, zna se da ćemo da obavljamo naše poslove u skladu sa interesima naših građana“, kazao je Vučić.\nPrištinski mediji objavili su danas da su redovna srpska vojska i žandarmerija raspoređeni u nedelju ujutro u blizini administrativnog prelaza s Kosovom na Jarinju.\nDao sam podršku fudbalerima jer se moraju motivisati\nVučić je kazao da je dao podršku fudbalerima Srbije na predstojećem Svetskom prvenstvu u Rusiji jer će ih to motivisati da predstave državu i tako dovedu turiste u zemlju.\n„Naše je da motivišemo naše momke da se bore za našu zemlju, da nam zemlja bude još punija stranih turista i da možemo da radimo i zaradimo još više“, kazao je Vučić povodom obećanja da će državni tim dobiti 10 miliona evra ukoliko osvoji turnir.\nOn je ocenio da od fudbalske reprezentacije Srbije ima pet ili šest kvalitetnijih reprezentacija, ali da mogu da pobede i kvalitetnije reprezentacije.\nVučić je kazao da država danas svim timovima koji osvoje nagrade isplaćuje nagradu u roku od tri dana, dok se, kako je istakao, nekada čekalo po dve godine.\n„Mi smo nagrade utrostručili. A da su tražili više, mogli su da dobiju još više, ali nisu tražili. Znate li šta znači za Srbiju biti prvak sveta u fudbalu“, rekao je predsednik Srbije.\nOn je dodao da su uradili „najčistiju stvar“ i da će bodriti fudbalere, a šta će da urade, to je do njihovog umeća i znanja trenera.\n„Verujem da ćemo da se radujemo“, istakao je Vučić.\nNetanjahu Merkelovoj: Cilj Irana je da vodi verski rat na Bliskom istoku\nFrancuska želi nastavak saradnje sa Italijom po pitanju migranata


Rušenje, to jest zasad skidanje stolarije i sklanjanje stvari iz nekadašnjih objekata „Univerzala“ u ulici Gerberovih započeto je 12. novembra. Na tom mestu za izvesno vreme trebalo bi da se izgradi prodavnica IDEA.\nOronuli kompleks zgrada u najužem centru Bečeja kupilo je „MM 99” d.o.o. iz Stare Pazove koje se bavi iznajmljivanjem vlastitih ili iznajmljenih nekretnina i upravljanjem njima, piše na sajtu Agencije za privredne registre u nazivu delatnosti. Inače, ta firma je, prema raspoloživim informacijama, ćerka firma „Merkatora“.\nLokacijska dozvola izdata je prošle godine, međutim, rušenje objekata nije započeto, jer je problem stvaralo preseljenje trafo-stanice, potom je „MM 99” postigao dogovor sa Elektrodistribucijom o izmeštanju trafoa, te je prilično veliki posao u ulici Gerberovih započet 12. novembra. U ponedeljak, 14. novembra, radnici su ponovo bili na terenu, skidali su stolariju i iznosili stvari iz objekta, a rekli su da se rušenje zgrada očekuje kada vreme bude stabilnije (bez kiše).\nNadzor nad rušenjem i izgradnjom objekta trebalo bi da obavlja Pokrajinski zavod za zaštitu spomenika kulture, jer je zgrada, izgrađena u secesionističkom stilu, pod zaštitom.\nRadnici koji rade, zasad u dvorištu nekadašnje „Univerzalove“ imovine, rekli su da će sve biti srušeno, pa i svojevremeno velelepna ulična zgrada.\nS obzirom na to da je objekat pod zaštitom, načelnici Odeljenja za urbanizam, građevinarstvo, komunalne poslove i zaštitu životne sredine Milici Nešić postavili smo pitanje na koji način će on biti sačuvan. Nešić je rekla da će po instrukcijama Pokrajinskog zavoda za zaštitu spomenika kulture biti uzeti odlivci sa zgrade, koji će se zatim upotrebiti na novoj fasadi (trebalo bi da bude izgrađena replika sadašnjeg objekta; prim. nov), te da će radove nadzirati nadležni iz Zavoda.\nPoslednji put izmenjeno 18 novembar 2016\nViše iz ove kategorije « Otvoren adaptirani podrum biblioteke: Ulaganje u građansko društvo\tZavršena mala matura: Rezultati više nisu javni »


Cvijanović: Podrška naučno-stručnom skupu "Studenti u susret nauci"\nPredsjednica Republike Srpske Željka Cvijanović razgovarala je danas u svom kabinetu sa predstavnicima Unije studenata Republike Srpske i Studentskog parlamenta Univerziteta u Banjaluci, saopšteno je iz Kabineta predsjednice Srpske.\nPredstavnci studenata upoznali su predsjednicu Srpske o dosadašnjim aktivnostima, planovima i prioritetima studentskih organizacija u narednom periodu i predstavili projekat izgradnje studentskog odmarališta na području grada Banjaluka.\nCvijanović je izrazila je zadovoljstvo dosadašnjom saradnjom sa studentskim organizacijama i njihovim projektnim aktivnostima, kao i brojnim sportskim, kulturnim i humanitarnim akcijama, te najavila podršku narednom naučno-stručnom skupu "Studenti u susret nauci" sa međunarodnim učešćem, navodi se u saopštenju.\nOvom prilikom, predsjednica Srpske pozdravila je inicijativu studenata o osnivanju studentskog servisa koji bi imao ulogu posrednika između studenata i poslodavaca, i budućim akademcima omogućio sticanje radnih vještina i poslovnih veza.\nZajednički je ocijenjeno da su u posljednjem periodu, realizacijom različitih projekata i značajnim ulaganjima u infrastrukturu visokog obrazovanja, znatno poboljšani uslovi studentskog života i kvalitet znanja, navodi se u saopštenju.


OHR pozdravlja produženje mandata EUFOR-a u BiH - Klix.ba\nBiH OHR pozdravlja produženje mandata EUFOR-a u BiH\nOHR pozdravlja produženje mandata EUFOR-a u BiH\n22.11.2007. u 11:52\nUred visokog predstavnika (OHR) pozdravlja odluku Vijeća sigurnosti UN-a da produži mandat EUFOR-a u Bosni i Hercegovini i ocjenjuje da je ta odluka potvrda ozbiljne predanosti međunarodne zajednice Bosni i Hercegovini.\nPremda je sigurnosna situacija u zemlji stabilna, EUFOR će nastaviti da osigurava sigurnost te da i dalje bude spreman da odgovori na eventualne sigurnosne izazove u budućnosti, izjavila je danas glasnogovornica banjalučkog Ureda OHR-a Ljiljana Radetić.\nNaglasila je i da je produžetak mandata EUFOR-a prilika da se nastavi odlična saradnja između brojnih institucija Evropske unije u Bosni i Hercegovini.\nMinistri vanjskih poslova EU su ranije ponovili da će kao dio ukupnog angažmana EU u BiH zadržati vojno prisustvo u zemlji kao doprinos održavanju sigurne sredine sve dok to bude neophodno.\nDalmatinska ulica 287\nprije 13h 43m 0\nprije 11h 20m 281\nprije 5h 49m 99\nprije 7h 57m 118\nprije 10h 40m 185


Tusk Britancima dao rok do početka decembra da napreduju u pregovorima\nPredsednik Evropskog saveta Donald Tusk izjavio je danas da je Britancima dao rok da "najkasnije do početka decembra" počnu da napreduju u prvoj fazi pregovora o istupanju iz Evropske unije (EU) kako bi se prešlo na narednu fazu razgovora o budućim odnosima dve strane, prenosi Beta.\nTusk je u Geteborgu rekao da će EU na samitu polovinom decembra odobriti prelazak na drugu fazu pregovora ako Velika Britanija učini dodatni napredak u rešavanju pitanja granice sa Irskom i finansijskih obaveza prema EU.\n"Taj napredak bi trebalo da se dogodi najkasnije početkom decembra", rekao je Tusk.\nBritanska premijerka Tereza Mej izrazila je ranije danas nadu da će EU "pozitivno odgovoriti" na njenu ponudu za Bregzit.\n"Nadam se da će EU pozitivno odgovoriti da bismo zajedno krenuli napred i postigli najbolje moguće sporazume u budućnosti od kojih će koristi imati i građani Ujedinjenog Kraljevstva i oni iz 27 ostalih zemalja EU", rekla je ona u Geteborgu, gde učestvuje na samitu posvećenom socijalnim pitanjima.\nEU je ranije pozvala Veliku Britaniju da potvrdi svoju posvećenost uslovima za izlazak iz članstva kako bi u decembru bili pokrenuti dalji pregovori o trgovinskim odnosima.\nPregovori su u prvoj fazi, a odnose se na postizanje dogovora o tri pitanja - sudbini evropskih državljana u Velikoj Britaniji posle Bregzita i Britanaca u EU, granici sa Irskom i finansijama.\nSporazum bi potom trebalo da se finalizuje do oktobra 2018, i onda ostaje period od šest meseci, do marta 2019, kada bi trebalo da se završi ratifikacija sporazuma u zemljama-članicama i usledi zvaničan izlazak Velike Britanije iz EU.


Tilerson pozvao Evropu da podrži sankcije Iranu - 22.10.2017, Sputnik Srbija\nAmerički državni sekretar Reks Tilerson pozvao je danas evropske vlade da se pridruže sankcijama SAD protiv iranske Revolucionarne garde i upozorio da zemlje... 22.10.2017, Sputnik Srbija\nTilerson je novinarima u Rijadu, nakon razgovora sa kraljem Salmanom od Saudijske Arabije i drugim visokopozicioniranim zvaničnicima rekao da Revolucionarna garda podstiče nestabilnost, kao i da utiče na destrukciju u regionu.\nPrema njegovim rečima, evropske zemlje i kompanije koje posluju sa Revolucionarnom gardom „zaista to čine na sopstveni rizik“, prenosi Blumberg.\nKako je ranije danas preneo AFP, Tilerson je zatražio od iranskih milicija da napuste Irak.\n„Svakako da iranske milicije koje su u Iraku, sada kada se borba (protiv Islamske države) privodi kraju, da te milicije moraju da odu kući. Svi strani borci moraju da odu kući“, rekao je Tilerson.


1. Tekst Javnog konkursa za realizaciju programa, projekata i sličnih aktivnosti iz područja     zaštite okoliša za 2017. godinu\n2. Obrazac br. 1 /Prijava projekta na Javni konkurs JP 2017/1\nNaljepnica za kovertu Rok za podnošenje prijava je 30 dana od dana objavljivanja Javnog konkursa u „Službenim novinama Federacije BiH“. Konkurs je objavljen u "Službenim novinama FBiH", broj: 20/17 od 17.3.2017. godine Javni konkurs za dodjelu sredstava za realizaciju programa, projekata i sličnih aktivnosti iz područja zaštite okoliša za 2017. godinu - JP 2017/1\nNaljepnica za kovertu Rok za podnošenje prijava je 30 dana od dana objavljivanja Javnog konkursa u „Službenim novinama Federacije BiH“. Konkurs je objavljen u "Službenim novinama FBiH", broj: 20/17 od 17.3.2017. godine ← Prethodna vijest\nPOZIV: Finansiranje inovativnih tehnologija Sljedeća vijest →\nOtvoreni Javni konkurs za dodjelu sredstava iz Revolving fonda za finansiranje projekata energijske efikasnosti za 2017. godinu - JK RFEE 2017. Aktuelno


Kompanija EY sedmu godinu za redom dodeljuje prestižno priznanje EY Preduzetnik godine™ u Republici Srbiji | Biznis i Finansije\n/ Vesti / Kompanija EY sedmu godinu za redom dodeljuje prestižno priznanje EY Preduzetnik godine™ u Republici Srbiji\nKompanija EY sedmu godinu za redom dodeljuje prestižno priznanje EY Preduzetnik godine™ u Republici Srbiji\nRevizorsko – konsultantska kompanija EY sedmu godinu za redom dodeljuje nagradu najuspešnijem preduzetniku u Republici Srbiji. U trci za nagradu ove godine učestvuje 33 preduzetnika iz 27 kompanija koje posluju u deset industrija u 12 gradova Srbije. Ovi preduzetnici zapošljavaju preko 2.000 ljudi, a samo tokom protekle godine ostvarili su poslovne prihode od 23 milijarde dinara.\nNa današnjoj konferenciji za medije revizorsko-konsultantska kompanija EY najavila je sedmi po redu izbor za prestižno priznanje EY Preduzetnik godine™. Kontinuiran rast broja kandidata iz godine u godinu potvrđuje da u Srbiji postoji veliki potencijal za opstanak i razvoj preduzetništva. Gotovo 200 preduzetnika koji su se za ovo priznanje takmičili u prethodnih 7 godina zapošljavaju 18.000 ljudi, a samo u prethodnoj godini ostvarili su poslovni prihod od neverovatnih 156 milijardi dinara.\n„EY Preduzetnik godine nam pruža veliku čast da upoznamo i ispratimo najuspešnije priče u našoj zemlji. Takođe, ova privilegija istovremeno je i naša obaveza da svake godine budemo što bolji. Ovogodišnji odabir kandidata svakako je prevazišao naša očekivanja, s obzirom na to da se za nagradu EY Preduzetnik godine takmiči 33 kandidata koji su samo u 2017. godini ostvarili poslovne prihode od 23 milijarde dinara i zaposlili preko 2.000 ljudi. Naročito sam ponosan na činjenicu da je ovogodišnji izbor zabeležio i najveći broj inovativnih kompanija, od kako program EY Preduzetnik godineTM postoji u Srbiji. O uspešnosti srpskog preduzetništva svedoči i činjenica da se za sedam godina koliko naš program postoji izdvojilo gotovo 200 kanididata koji predstavljaju najsvetlije primere domaće privrede“, izjavio je Ivan Rakić, Rukovodeći Partner kompanije EY za Srbiju, Crnu Goru i Bosnu-Hercegovinu\n„Mala i srednja preduzeća i preduzetnici predstavljaju najosetljiviji sektor srpske privrede. S druge strane, predstavljaju i njen najfleksibilniji i najinovativniji deo. Program EY Preduzetnik godine je sjajna prilika da se na pravi način istaknu oni koji su u proteklom periodu najviše doprineli razvoju domaće privrede i da se pokaže da je uloga preduzetnika kao nosioca budućeg ekonomskog i tehnološkog razvoja svake godine sve važnija. Privredna komora Srbije zalaže se za podsticaj preduzetnicima u vidu poreskih kredita. Takođe, Privredna komora Srbije je u protekloj godini osnovala centar za digitalizaciju MSP kao instrument podrške onim kompanijama u primeni najnovijih tehnoloških rešenja i prelasku u digitalno poslovanje.“ istakao je Mihailo Vesović, savetnik predsednika Privredne komore Srbije.\nSvečano proglašenje nacionalnog pobednika biće održano 21. februara u hotelu Hyatt Regency u Beogradu, a naš predstavnik će konkurisati za priznanje EY Svetski Preduzetnik godine™ i prisustvovati svečanoj ceremoniji u Monte Karlu u junu 2019. godine.


Međunarodni dan praktikanata obeležen po drugi put u Beogradu - Mingl\nBeogradska otvorena škola je zajedno sa mladima iz Beograda 9. novembra 2018. godine po drugi put za redomo beležila Međunarodni dan praktikanata. Događaj se organizovao u okviru projekta "Kvalitetne radne prakse - put ka zapošljivosti mladih" uz podršku Solidar Suisse-a. Događaj je pomognut i od strane Krovne Organizacije Mladih Srbije.\nIstraživanja u Srbiji su pokazala da mladi imaju pozitivne stavove prema praksama, ali da je čak 50% mladih bilo u programu prakse bez mentorstva, 77% je učestvovalo u programu prakse bez ugovora, a čak 90% praktikanatanije bilo plaćeno. Ovakvi podaci ne iznenađuju, imajući u vidu nalaze analize Beogradske otvorene škole, koji ukazuju na to da u Srbiji ne postoji adekvatna ugovorna forma za regulisanje odnosa između „praksodavaca“ i praktikanata, kao i da ne postoje mehanizmi za obezbeđivanje kvaliteta radnih praksi.\nU sklopu obeležavanja događaja pokrenuta je onlajn kampanja na društvenim mrežama gde su mladi delili svoja iskustva sa prakse koristeći heštegove #KvalitetnePrakse, #3u1praksa i #INSTAntpraksa, a prilog o našem performansu možete pogledati OVDE i više o tome šta je kvalitetna praksa OVDE.


Telesna težina utiče na zdravlje\nViše od polovine stanovništva Srbije ima problema sa prekomernom telesnom težinom, koja uzrokuje brojne zdravstvene probleme.\nViše od polovine stanovništva Srbije ima problema sa prekomernom telesnom težinom, koja uzrokuje brojne zdravstvene probleme. Trošenje nagomilanih masnoća najbolja je preporuka lekara, dok su prekomerno sedenje pred kompjuterom, televizorom ili vožnja autom najčešći uzročnik problema.\n- Dilema da li je bolje biti gojazan ili pothranjen može se simbolično predstaviti kroz pitanje da li su Stanlio i Olio imali različite zdravstvene rizike. Masno tkivo je relativno veliki organ. Kod odraslog normalno uhranjenog muškarca koji ima 20 do 25 godina ono čini 15 do 20 odsto ukupne telesne mase, dok je kod žene u istoj starosnoj grupaciji taj procenat znatno veći i iznosi 20 do 25 odsto. Tako masno tkivo može da se smatra jednim od najvećih organa u ljudskom telu - kaže profesor Edita Stokić, endokrinolog u Kliničkom centru Vojvodine.\nPrekomerno povećanje telesne masne mase - gojaznost uzrokuje mnoge bolesti: šećernu, hipertenziju, cerebrovaskularne i neke oblike maligniteta. Rizik je veći ukoliko je masna masa raspoređena u predelu abdomena. Posebno je zabrinjavajuća činjenica rastuće tendencije gojaznosti među decom i adolescentima.\n- U Srbiji ima 18,3 odsto gojaznih osoba i oko 36 odsto ljudi sa prekomernom težinom, što je više od polovine srpske populacije i možemo reći da nas je zahvatila epidemija gojaznosti - kaže predsednik Srpske akademija nauka, profesor Nikola Hajdn.\nNi mršavima nije lako, jer smanjenje telesne mase, isto kao i kada je u pitanju porast, nosi brojne komplikacije. Nedostatak minimalne masne mase, koja kod žena iznosi 12 odsto, a kod muškaraca tri odsto, uzrokuje anoreksiju, sindrom stečenog imunog deficita (AIDS), bubrežne bolesti, maligne i mnoge druge.\n- Različiti nivoi masne mase tela kod Stanlia i Olia udruženi su sa brojnim rizicima narušavanja zdravlja. Jedino rešenje je održavanje normalnog nivoa masne mase tela, prezentovano kroz održavanje normalne telesne težine - kaže profesorka Edita Stokić.\nFaktori koji doprinose smanjenju nivoa fizičke aktivnosti podrazumevaju sve veću primenu tekovina savremene tehnologije kao što su korišćenje kompjutera, motornih vozila, liftova, gledanje televizijskog programa, zatim smanjenje fizičke aktivnosti u školama i na poslu. Po rečima Branke Šošić iz medicinskog odeljenja SANU, refleks unošenja hrane izmenjen je poslednjih nekoliko godina jer je hrana „stari poznati sedativ“.\nU toku naredne godine u Srbiji bi trebalo da bude izrađen i nacionalni plan za borbu protiv gojaznosti.\nOMIKRON UDARIO I NA MEDICINARE Najbrže rastući talas kovida savladava sve više zdravstvenih radnika\n"U JANUARU POLA SRBIJE NA BOLOVANJU" Dr Janković: Imaćemo STOTINE HILJADA zarženih, omikron ubedljivo dominira, mogao bi i da se SKRATI KARANTIN


Ovi horoskopski znaci uživaju u svakom trenutku pažnje\nM. K. 28. juna 2021. 07:43\nOsobe rođene u ovim horoskopskim znacima vole da budu u centru pažnje što ćete sigurno primetiti kad se nađete u njihovom društvu.\nNiko nije toliko samouveren kao Ovan pa zato i ne čudi da su ljudi rođeni u ovom znaku uvek najzabavniji u prostoriji. Lako je prepoznati Ovna, jer ne možete a da ne primetite njihovu samouverenost koja se izdvaja u gomili ljudi.\nĆesto znaju kako da steknu nove prijatelje, čak i dok stoje u redu za toalet u prepunom noćnom klubu. Iako su članovi ovog znaka uvek u centru pažnje, to im nije dovoljno i uvek su u potrazi za novim razgovorom kojim mogu da ponude mnogo više.\nČak su spremni da se „glupiraju“ u društvu i u javnosti kako bi privukli pažnju.\nU zavisnosti od vašeg odnosa sa Škorpijom, oni imaju tendenciju da budu veoma uporni i agresivni. Oni ne pokušavaju po svaku cenu da ostave utisak, ali ako zaista žele, znaju kako da privuku pažnju svih u prostoriji, prenose mediji\nImajte na umu da nećete moći da ignorišete Škorpiju. Oni će uvek ostati u vašim mislima i glavi, čak i ako niste svesni toga. Članovi ovog znaka znaju da, iako ne zahtevaju pažnju, ostavljaju jak uticaj na ljude.\nPripadnici ovog znaka znaju šta znači biti u centru pažnje i koriste to da zadrže svoju reputaciju popularne i zabavne osobe koju svi obožavaju.


Vulin: Ko poveća, može i da smanji penzije - Penzin\nPočetna Magazin Godine Društvo Vulin: Ko poveća, može i da smanji penzije\nPenzioneri koji borave u ovom domu iskoristili su posetu ministra da ga pitaju o smanjenju penzija, cenama smeštaja i ishrane u domovima za stare i problemima sa kojima se oni suočavaju.\nPenzioner Lazar Nikolić upitao je ministra kakav odgovor od Ustavnog suda očekuje u vezi sa zahtevom penzionera da se ispita ustavnost odluke Vlade o smanjenju penzija. Vulin je odgovorio da treba sačekati odluku najviše sudske instance i da, kada ta odluka bude doneta, niko ne bi trebalo da je komentariše.\nPitanje je, rekao je ministar, kako će Ustavni sud naložiti Vladi da isplati novac kojeg u budžetu nema, osim ako se ne zadužimo ili nešto ne rasprodamo i tako ostavimo buduće generacije još zaduženijim.\n“Ako neko može da poveća penzija, onda može i da ih smanji“, objasnio je, kako piše Blic, ministar Vulin korisnicima doma za stare.\nPenzionerka Marija Pjevac pitala je kako će da plaća smeštaj i ishranu kada kojoj bude smanjena penzija, ali se u medijima ne navodi ministrov odgovor.\nTags:Aleksandar VulinDom penzionera VoždovacfinansijeGerontološki centar BeogradMinistarstvo za radnovacpenzijasmanjenje penzijaUstavni sud\nRadovi na Penzinu u toku decembra 2014. godine


Ovlaživač vazduha ADLER AD 7957 - zakucuibastu.rs INFO SHOP\nOvlaživač vazduha ADLER AD 7957 količina\nSuv vazduh povećava osetljivost organizma na bolesti i infekcije respiratornog trakta i dovodi do umora i pada koncentracije, naročito zimi. Zdrav vazduh treba da ima relativnu vlažnost od 40 do 60 %. Ovlaživač vazduha pretvara vodu u finu maglu koja povećava nivo vlažnosti u vazduhu. To dovodi do poboljšanja kvaliteta vazduha i sprečava isušivanje sluzokože disajnih organa i kože.\nMnogobrojne studije su pokazale da ljudski organizam najbolje funkcioniše kada je vlažnost vazduha u prostoriji 40 – 60%. Međutim sve je češća pojava da boravimo u prostorijama ispunjenim suvim vazduhom sa mnogo manjim procentom vlažnosti nego što nam je neophodna. Upotreba ovog uređaja omogućava Vam uživanje i prijatan boravak u prostorijama po Vašem izboru uz konstatan procenat vlažnog vazduha. Uređaj obezbeđuje vlažnost koja olakšava tegobe kod kašlja, iritacije sinusa i drugih efekata izazvanih suvim vazduhom. Odlikuje se modernim dizajnom i zbog svoje veličine izuzetno je kompaktan i prenosiv.\nZapremina: 2.2 litra\nPodesivi nivo ovlaživanja\nFunkcija merenja vlažnosti vazduha\nIsparavanje: do 280 ml/h\nVeme rada sa punim rezervoarom: do 8h\nDimenzije pakovanja: 18 x 12 x 12cm\nBudite prvi koji će napisati recenziju za „Ovlaživač vazduha ADLER AD 7957“ Odustani od odgovora


✔ Postoje li posebne ponude za letove iz Surinama do Gambije na eSky.hr?\n✔ Mogu li se pobrinuti za osiguranje prilikom rezervacije leta iz Surinama do Gambije?\n✔ Ako rezerviram leto iz Surinama do Gambije, mogu li rezervirati ujedno i smještaj?\n✔ Koje zrakoplovne tvrtke nude letove iz Surinama do Gambije?\nBudite sigurni, da na eSky.hr ponuda letova iz Surinama do Gambije uključuje ne samo niskotarifne aviokompanije, već i one koje su specijalizirane za visoki standard.


Kijev: Protesti zbog prebijanja opozicionara\nOko 50.000 prozapadno orijentisanih Ukrajinaca okupilo se u centru Kijeva, u gnevu zbog prebijanja bivšeg ministra unutrašnjih poslova Jurija Lučenka.\nLučenko (49), nekada član kabineta bivše premijerke Julije Timošenko koja se nalazi u zatvoru, preksinoć je prebačen na odeljenje intezivne nege nakon što je povredjen u sukobima izmedju demonstranata i interventne policije tokom malog protesta u Kijevu.\n"Dobio je desetak udaraca u glavu", rekla je Lučenkova portparolka i dodala da nikom nije dozvoljeno da ga vidi, sem članovima njegove porodice, preneo je AFP.\nPreksinoć je u Kijevu povređeno 20-ak ljudi u sukobima koji su izbili ispred suda, gde se okupio veliki broj ljudi da bi čuo presudu u slučaju protiv članova jedne ultradesničarske organizacije, koji su bili optuženi za organizovanje terorističke zavere.\nNakon što je objavljena presuda, kojom su trojica ultranacionalista osuđeni na zatvorsku kaznu od šest godina za učešće u zaveri za dizanje u vazduh statue sovjetskog revolucionara Vladimira Iljiča Lenjina 2011. godine, besni demonstranti su blokirali prolaz za autobuse koji su prevozili policajce, nakon čega je situacija eskalirala.\nOpozicioni lideri tvrde da je poslednji izliv nasilja policije ukazao na značaj daljih napora kako bi se svrgnuo sa vlasti tim predsednika Viktora Janukoviča.\n"Učinićemo sve kako bismo zbacili vlasti i promenili sistem koji policiji omogućava da prebija ljude po mahnitim nalozima", saopštili su lideri opozicije Arsenij Jacenjuk, Oleg Tjagnibok i Vitalij Kličko.\nU Kijevu se već gotovo dva meseca održavaju protesti opozicije protiv odluke predsednika Janukoviča od 21. novembra da prekine pripreme o potpisivanju Sporazuma o pridruživanju sa EU, već je umesto toga u decembru postigao dogovor sa Rusijom, u skladu sa kojim je za Ukrajinu značajno smanjena cena ruskog gasa.


Poziv na javnu tribinu "Utjecaji zagađenja zraka na javno zdravlje" - Eko Forum Zenica\nPublished by Eko Forum on 10/11/2017 10/11/2017\nInstitut za zdravlje i sigurnost hrane ZDK i Eko forum Zenica, u saradnji sa Američkom ambasadom u Sarajevu organizuju javnu tribinu “Utjecaji zagađenja zraka na javno zdravlje”\nDatum održavanja: čevrtak, 16.11.2017.\nVrijeme održavanja: 19:00 sati\nMjesto održavanja: Univerzitet u Zenici (sala 10 Metalurško-tehnološkog fakulteta), Travnička cesta 1, Zenica\nPredavač na javnoj tribini bit će Beth M. Hassett-Sipple, MSPH, naučni saradnik Agencije za zaštitu okoliša SAD (U.S. EPA).\nZagađenje zraka i utjecaji na javno zdravlje, prezentacija Beth M. Hassett-Sipple (U.S. EPA) 16.11.2017\nProcjenjuje se da su bolesti prouzrokovane zagađenjem odgovorne za 9 miliona preuranjenih smrtnih slučajeva – 16% svih smrtnih slučajeva širom svijeta. To je 3 puta više nego od AIDS-a, tuberkuloze i malarije zajedno, te 15 puta više nego u svim ratovima i drugim oblicima nasilja.\nProcjenjuje se da ovim preuranjenim smrtnim slučajevima najviše doprinosi zagađenje zraka (6,5 miliona), i to samo od čestica fine prašine PM2.5 i prizemnog ozona.\nOvo predavanje ima za cilj da upozna javnost s posljedicama zagađenja zraka po zdravlje, te američkim iskustvima u poduzimanju mjera za smanjenje zagađenja.\nTags: Ambasada Sjedinjenih Američkih DržavaInstitut za zdravlje i sigurnost hraneJavna tribina


Brendiranje poslodavca u nepredviđenim situacijama - PDA International Inc.\nKriza će proći, a zaposleni će ostati … ili neće?\nMožda se suočavamo sa najvećom krizom savremenog društva, sa posledicama na svim nivoima, a društvena odgovornost svakog od nas je sada posebno važna.\nEfekti Covid-19 imaju veliki ekonomski uticaj i možemo očekivati da će se stvari pogoršati već u narednih nekoliko nedelja gašenjem velikog dela ličnih poslova, bilo pod pritiskom vlade, nedostatka potražnje, ili nedostatka zaliha, zbog gašenja nekih proizvodnih lanaca iz sanitarnih razloga, s obzirom na visoku koncentraciju ljudi koja je potrebna u većini industrijskih proizvodnih preduzeća.\nS druge strane, ljudi koji su društvena bića i već́ smo u mnogim zemljama primorani da menjamo rutine i uskraćeni za različite oblike normalne interakcije sa drugima, mi počinjemo da vidimo psihološke posledice kod onih koji se suočavaju sa ovim nevidljivim neprijateljem.\nNažalost, u oblasti ljudskih resursa nismo imuni na ovu krizu i u vrlo kratkom roku svi smo postali svesni organizacija koje su pre samo nekoliko nedelja promovisale parole dizajnirane za časopise i društvene mreže o važnosti njihovih zaposlenih, a koje sada vrše pritisak da potpišu izmene u ugovorima o radu. Promene za smanjenje radnog vremena, slanje kući, smanjenje plata, “prijateljske/sporazumne” odlaske sa obećanjima o budućem ponovnom zapošljavanju, između ostalih kršenja zakona o radu, pa čak i ono što tvrde da predstavlja njihovu unutrašnju kulturu, očekujući da će najslabija karika podneti teret ove situacije.\nAli šta će se dogoditi kada se kriza završi? Koja će biti motivacija zaposlenih koji su „preostali“ kada utvrde da su, u vreme nestabilnosti, bili prvi koji su platili račun? Vrhunski talenat neće želeti da radi za kompaniju koja u vremenu ekonomske i socijalne nestabilnosti nije oklevala da isključi one za koje smatra da su njihovo „najveće bogatstvo“.\nU ovim vremenima rasprostranjene nesigurnosti i strepnje, kada će kompanije, kao važan deo društvenih stubova, zaista biti testirane i postaviće se razlika između jednostavnih menadžera resursa (finansijskih i ljudskih) i stvarnih lidera .\nNe možemo zanemariti finansijski uticaj na kompanije i imati na umu da, za neke, smanjenje troškova postaje garancija opstanka. Ipak, suprotno onome što se dogodilo u prošlim globalnim finansijskim krizama, suočavamo se sa situacijom bez presedana na koju još nemamo odgovore. Zato nam je potreban novi pristup koji traži odgovore koji su agilni, ali ne ishitreni, i stvaranje oružja od kreativnosti za prevazilaženje bilo koje prepreke.\nDobri primeri kreativnosti su neke kompanije iz industrije kozmetike i proizvodnje alkohola koje su modifikovale svoju proizvodnju da bi proizvele dezinfekciona sredstva za ruke , odgovarajući na potrebe tržišta, istovremeno demonstrirajući društvenu odgovornost i zadržavajući svoje zaposlene.\nKao što možemo utvrditi na primeru Kine, gde je počela ta pandemija i koja se polako počinje vraćati u normalu, ovo je trenutna kriza od koje ćemo se oporaviti nakon nekoliko meseci (nadamo se, nekoliko).\nSa pozitivne strane gledano, nalazimo i druge kompanije koje pored traženja načina za diversifikaciju poslovanja, žele da period smanjenog obima posla učine profitabilnim i ulažu u razvoj svojih zaposlenih kroz različite digitalne alate i platforme. Donošenje alternativnih mera koje štite zaposlene je presudno, ne samo kako bi oni mogli da nastave sa pristupom potrošačkim dobrima, minimizirajući uticaj na globalnu ekonomiju, već i kao načinu za održavanje motivacije i poverenja u kompaniju tako da, posle krize, naporno i marljivo rade kako bi pomogli njenom brzom oporavku.\nSada je vreme da kompanije zaista stanu uz svoje zaposlene, a postupci koje preduzmu sada će odrediti da li će ih se zaposleni držati u budućnosti.\n#Fleksibilnost #BrendiranjePoslodavca #Covid19 #Kreativnost


PRIKUPLJAJU SE DOKAZI: GRČKI TUŽILAC TRAŽI ISTRAGU O NAMJERNOM IZAZIVANJU POŽARA | Hayat.ba\nPRIKUPLJAJU SE DOKAZI: GRČKI TUŽILAC TRAŽI ISTRAGU O NAMJERNOM IZAZIVANJU POŽARA\nTužilac Vrhovnog suda Grčke Vasilios Pliotas zatražio je od policije i vatrogasne službe da potraže moguće dokaze o postojanju organizovanog plana podmetanja požara neke kriminalne organizacije, piše grčki portal "Ekatimerini".\nPliotas je ukazao na “preveliki broj požara neuobičajenog intenziteta i činjenicu da ih je mnogo izbilo skoro istovremeno”.\nPrema njegovim riječima, postoji osnovana sumnja u namjerno organizovanu kriminalnu aktivnost a ne samo jednostavna i slučajna pojava istovremenih incidenata.\nU proteklim danima izbio je prevelik broj požara, neuobičajenog intenzita i obima, što je rezultiralno ogromnom štetom po prirodno okruženje, posebno šume, zgrade, postrojenja, poljoprivredno zemljište, usjeve i turističku infrastrukturu – naglasio je Pliotas.\nOn je dodao da su požari, takođe ugrozili veliki broj ljudskih života i da “sinhronizovanost” izbijanja stihija izaziva razumnu sumnju u namjernu organizovanu kriminalnu aktivnost a ne samo slučajnu pojavu zbog nemarnog ponašanja.


Protest protiv korone, žena optužena za banalizaciju Holokaus – Krstarica\nProtest protiv korone, žena optužena za banalizaciju Holokaus\nTanjug 22. novembra 2020. 17:57\nBERLIN – U Nemačkoj je danas postao viralan video snimak na kome je prikazan sukob na protestu održanom protiv ograničenja zbog korona virusa.\nNa skupu se mlada žena upoređivala sa ženom koja se borila protiv nacista, da bi je jedan član obezbeđenja optužio za banalizaciju Holokausta, preneo je AP.\nNekoliko ljudi koji su protestovali zbog ograničenja protiv korona virusa u Nemačkoj pokušali su da se prikažu kao žrtve vladinog progona.\nNeki su čak stavili Davidove zvezde, simbole koje su nacisti primorali Jevreje da nose tokom trećeg rajha pre nego što su ih ubili.\nJedna žena je govorila na sceni u subotu uveče u Hanoveru na severu, rekavši kolegama demonstrantima da se oseća kao Sofi Šol, budući da je aktivna u otporu, drži govore, odlazi na proteste, distribuira flajere.\nProtesti protiv antikovid mera u Pragu\nJoanikije: Pandemija iskušenje, narkotici strašnija pošast\nIzrael: Vlada odobrila Šin Betu da prati obolele od omikrona\nŠolova se borila protiv nacista sa svojim bratom i ostalim članovima grupe otpora Bela ruža.\nNakon distribucije letaka na Minhenskom univerzitetu, osuđena je za veleizdaju i nacisti su je pogubili u 22. godini 1943.\nDok je demonstrantkinja govorila, mladi član obezbeđenja je prišao bini, ponavljajući više puta da neće da bude pripadnik obezbeđenja za tu vrstu idiotizma.\nŽena ga je pogledala u neverici dok je on ocenio njen govor banalizacijom Holokausta.\nNemački ministar inostranih poslova Hajko Mas napisao je danas na Tviter nalogu da poređenje sa Šolovom izruguje hrabrost koja je bila potrebna da se zauzme stav protiv nacista.\n„Ništa ne povezuje proteste korone sa borcima otpora. Ništa!“, napisao je Mas.\nFon der Lajen: EU mora da se spremi za omikron soj\nIzrael će biti domaćin Mis univerzuma, uprkos omikronu


Vučić: Sa načelnikom Milenkovićem me upoznali Stefanović i Hrkalović | Novinska agencija Beta\nPOLITIKA | 17.10.2021 12:40 > 17.10 12:48\nPredsednik Srbije Aleksandar Vučić rekao je danas da ne zna ništa o službenom premeštaju načelnika Odeljenja za borbu protiv droga beogradske policije Slobodana Milenkovića, jednog od zaslužnih za otkrivanje uzgoja marihuane na plantaži "Jovanjica", i dodao da "to nije njegov posao".\n"Tog čoveka sam upoznao kada su ga (bivša državna sekretarka u MUP) Dijana Hrkalović i (bivši ministar unutrašnjih poslova) Nebojša Stefanović predložili za neku nagradu i ja sam mu je lično uručio. Nemam pojma ni šta radi, ni kako radi, ni koliko radi", rekao je Vučić novinarima u Bezbednosno-informativnoj agenciji.\n"Srećom, pravosnažnom sudskom presudom je već pokazano da ste govorili neistine po pitanju moje porodice. Nikada te ljude nisam ni video, ni čuo, ali nikada to nismo čuli ni od jednog od policajaca, pa čak ni od gospodina Milenkovića. I on je u svojim izjavama govorio da to nikakve veze nema sa nama i sa nekim drugima, pa što bi mu se neko svetio", izjavio je Vučić.\nMediji su ranije preneli da je načelnik Policijske uprave za Grad Beograd Veselin Milić napisao predlog za privremeni premeštaj načelnika Odeljenja za borbu protiv droga beogradske policije Slobodana Milenkovića na mesto inspektora u Odeljenje za ratne zločine.\nPrema rečima Vučića, ukoliko postoji bilo čija krivica u slučaju "Jovanjica", ti ljudi će odgovarati, a dodao je da će sudija u okviru zakonskih normi doneti presudu.\n"To se desi svuda ako imate problem. Šta treba da uradimo, da ih streljamo ili je sud dovoljan? Mislim da je sud dovoljan u demokratskim, uredjenim sistemima. Optuženom za krivično delo sledi proces a da li je kriv utvrdiće sudija", kazao je Vučić.\nPonovo je odbacio tvrdnje o umešanosti vrha države u aferu Jovanjica i ocenio da je "stalno ponavljanje te priče hibridni napad" pre svega na njega kao predsednika države, ali i na sve naše bezbednosne službe.\nDodao je da se "svake nedelje" dešava da neki pripadnik policije ili BIA koji je učestvovao u krivičnim delima, bude uhapšen, procesuiran ili osudjen.\n"To se dešava u svim zemljama sveta. Ponosan sam na pripadnike BIA koji nisu učinili nijedno krivično delo a oni koji jesu, biće kažnjeni za to. Tako je to u normalnom svetu", kazao je Vučić i dodao da je BIA "veoma poštovana" u svetu zbog profesionalizma, posvećenosti i hrabrosti njenih pripadnika.\nBIA stub odbrane Srbije od terorizma i delovanja stranih službi\nPredsednik Srbije Aleksandar Vučić izjavio je danas da je Bezbednosno-informativna agencija (BIA) "stub odbrane" države od terorizma, ali i od delovanja stranih obaveštajnih službi.\nVučić je na skupu povodom 19. godišnjice osnivanja BIA rekao da ta služba garantuje samostalnost, nezavisnost i ekonomski napredak Srbije.\n"Danas smo videli koliko je BIA napredovala u smislu opremljenosti, ali mnogo važnije od sve te opreme su ljudi koji su posvetili svoje živote očuvanju sigurnosti ove zemlje, borbi protiv terorizma, višim državnim i nacionalnim interesima", kazao je Vučić.\nOcenio je da će BIA "uvek biti na udaru koliko je na udaru jaka, samosvesna i nezavisna Srbija".\n"Zahvalan sam pripadnicima BIA što su rizikovali živote u nekoliko poslednjih akcija, što su postavljali prislušne uredjaje u automobile, stanove i kuće onih koji su ljude ubijali zbog pogrešnog pogleda. Naš posao je da imate sve tehničke kapacitete a obezebili smo sve da u ljudskom i tehničkom smislu BIA bude najsnažnija u svojoj istoriji", kazao je Vučić.\nOn je na početku obilaska centrale BIA u Beogradu položio cveće ispred memorijalnog zida sa imenima poginulih pripadnika te službe.\nPredsednik Srbije Aleksandar Vučić izjavio je danas da Srbija želi najbolje odnose sa Velikom Britanijom ali je i pozvao tu zemlju i ostale zapadne sile da se uzdrže od podrške nasilnim akcijama prištinskih vlasti poput nedavne na severu Kosova.\nUpitan da li je bilo reakcija na kritike koje je tim povodom prethodnih dana uputio Velikoj Britaniji, Vučić je rekao da je bilo "neoficijelnih primedbi i razgovora".\n"Meni je dovoljno da im kažem da pročitaju saopštenje svoje ambasade u Prištini. Uvek ću želeti da imamo najbolje odnose sa Velikom Britanijom, mnogo su nam pomogli oko nabavke vakcina AstraZeneka i Moravskog koridora ali nemojte da nam vredjate inteligenciju", kazao je Vučić novinarima u Beogradu posle posete centrali BIA.\nNajavio je da bi krajem meseca trebalo da ide u Glazgov i da tamo razgovara sa britanskim zvaničnicima.\n"Jedva čekam jer sam uvek s njima imao izvanredne razgovore ali je važno da se ne podržavaju užasno neodgovorne akcije koje su nekog mogle da koštaju živote. Kao Boga vas molim, malo se uzdržite posebno kad je u pitanju ranjavanje ljudi i kad smo pronašli više od 100 čaura NATO kalibra 5,56 mm", kazao je predsednik Srbije aludirajući na nedavnu nasilnu akciju kosovske policije u Kosovskoj Mitrovici i Zvečanu.\nU narednih sedam dana primam treću dozu vakcine\nPredsednik Srbije Aleksandar Vučić rekao je danas da će treću dozu vakcine protiv korona virusa primiti u roku od sedam dana i dodao da će ponovo primiti kinesku vakcinu "Sinofarm".\nVučić je novinarima u Bezbednosno-informativnoj agenciji (BIA) rekao i da će Srbija uskoro imati dozvolu svih agencija za lekove za upotrebu ruske vakcine "Sputnjik V" proizvedene u Srbiji.\nPrema njegovim rečima, proizvedeno je oko 1,5 miliona doza, odnosno po 750.000 prve i druge komponente.\nIstakao je i da fabrika za "Sinofarm" vakcine, koja je trenutno u izgradnji, "napreduje brzo" i dodao da će Srbija u početku puniti i pakovati te vakcine, ali da se radi i na širenju kapaciteta za proizvodnju.\n"Verujem da ćemo te nove vakcine koje će se pojaviti za četiri, pet meseci, pretpostavljam kineska i američka, da ćemo mi od leta sledeće godine imati te vakcine u proizvodnji", ocenio je Vučić.\nVučić je kazao i da je Srbija nabavila nove lekove protiv korona virusa i da će biti prva zemlja u Evropi koja će imati "MSD" lek.\n"To su pilule koje koštaju 400 i nešto dolara, mi to nabavljamo za naše ljude. Nadam se da će naša agencija, posle američke agencije za lekove to odobriti i mi ćemo za mesec dana imati već lekove u Srbiji", izjavio je Vučić. //


Na današnji dan, 16. jul: Rođen vojvoda Petar Bojović | Istorija\nNa današnji dan, 16. jul: Rođen vojvoda Petar Bojović 0 Podeli PODELI TWEET POŠALJI E-MAIL\n16.07.2014 09:57 15.07.2020 21:20\nVojvoda Petar Bojović, oslobodilac Beograda u Prvom svetskom ratu, došao je na svet na današnji dan, 16. jula 1858. godine.\nKao pitomac Artiljerijske škole učestvovao je u srpsko-turskim ratovima od 1876. do 1878. godine, a u srpsko-bugarskom ratu 1885. godine se istakao hrabrošću u borbama na Vrapči, Slivnici, u Dragomanskom tesnacu, kod Pirota i Caribroda (Dimitrovgrad).\nU Prvom svetskom ratu je komandovao Prvom armijom 1914. godine u Cerskoj bici i oslobodio Šabac, a dužnost nije napustio ni posle ranjavanja. Posle mučkog napada Bugara 1915. sa neuporedivo slabijim snagama ih je sprečio da prodru na Kosovo, što je - uz potporu crnogorske vojske sa drugog boka - omogućilo odstupanje srpske armije preko Albanije.\nU januaru 1916. je, umesto oboljelog vojvode Radomira Putnika, postao načelnik Štaba Vrhovne komande i organizovao je prebacivanje vojske na Krf i u Bizertu, a od septembra do novembra 1916. godine rukovodio je ofanzivom u kojoj su zauzeti Kajmakčalan i Bitolj. Zbog neslaganja sa savezničkom komandom o širini fronta dodeljenog srpskoj vojsci, u aprilu 1918. je smenjen i postavljen za komandanta Prve armije, koja je posle proboja Solunskog fronta zauzela Veles i Ovče polje, kod Kumanova razoružala Bugare, produžila gonjenje brojčano jače nemačke Druge armije i razbila je južno od Niša bez pomoći saveznika, koji su zaostali 200 kilometara. Po proboju Solunskog fronta za ratne uspehe njegove Prve armije, general Petar Bojović je ukazom br. 50040 od 13. septembra 1918. unapređen u čin vojvode kao poslednji general unapređen u ovaj čin. Na čelu Prve armije 1. novembra 1918. oslobodio je Beograd.\nUmro 1945. godine u Beogradu.\nBalkanski ratovi Drugi balkanski rat Prvi svetski rat Istorija Na današnji dan


Održana komemoracija ambasadorki Ljiljani Tošković\nDatum objave: 19.03.2018 14:07 | Autor: MVP\nPovodom smrti ambasadorke Ljiljane Tošković danas je u Podgorici održana komemoracija na kojoj se u prisustvu porodice, najviših državnih zvaničnika, kolega i prijatelja od nje oprostio ministar vanjskih poslova prof.dr Srđan Darmanović.\n„Sa dubokim žaljenjem danas imam dužnost da se u ime Ministarstva vanjskih poslova i u ime Vlade Crne Gore, oprostim od naše drage koleginice, ambasadorke Ljiljane Tošković. Prevremenim i neočekivanim odlaskom ambasadorke Tošković, crnogorska diplomatija je izgubila uvaženog kolegu, predanog diplomatu i profesionalca, koja je cio svoj radni vijek posvetila svojoj zemlji i afirmaciji njenih vrijednosti izvan njenih granica“, kazao je ministar Darmanović.\nGovoreći o životnom putu i radu ambasadorke Ljiljane Tošković, ministar Darmanović se osvrnuo na brojne i odgovorne dužnosti koje je obavljala kao savjetnik u crnogorskom Sekretarijatu za međunarodnu naučnu, prosvjetno-kulturnu i tehničku saradnju, Sekretarijatu za inostrane poslove, Ministarstvu inostranih poslova Savezne Republike Jugoslavije, a potom u Ministarstvu vanjskih poslova Crne Gore, a službovala je i u diplomatskim predstavništvima u Vašingtonu, Pekingu i Varšavi.\n„Dostojanstvo i istrajnost sa kojima je Ljiljana Tošković nosila odgovornost koja joj je povjerena na zahtjevnom mandatu u Kini, ali i na drugim dužnostima što ih je predano obavljala, svjedoče i o njenoj ulozi u afirmaciji žena u crnogorskoj diplomatiji i u crnogorskom društvu uopšte. Vjerujem da će njen primjer biti uzor generacijama mladih diplomata i podsjetnik koliko je odricanja, pregalaštva i posvećenosti potrebno da bi se služilo svojoj zemlji i da bi se ona dostojno predstavljala“, istakao je Darmanović.\n„Na kraju, želim da, u svoje lično i u ime kolega iz Ministarstva vanjskih poslova, uputim izraze saosjećanja i saučešća Ljiljinoj porodici i prijateljima zbog njihovog nenadoknadivog gubitka. Ona je najveći dio svog života posvetila svojoj zemlji, predstavljanju njenog imidža i jačanju njene pozicije u međunarodnim okvirima i na to možete biti ponosni. Zato se, iako tužni zbog njenog odlaska, od Vaše Ljilje, a naše drage koleginice, opraštamo sa osjećanjem duboke i iskrene zahvalnosti“, naglasio je na kraju šef crnogorske diplomatije Darmanović.\nVIDEO - Komemorativna sjednica povodom smrti ambasadorke Ljiljane Tošković - KADROVI\nVIDEO - Ministar Srđan Darmanović - Komemorativna sjednica povodom smrti ambasadorke Ljiljane Tošković - GOVOR


Electronic Arts PS4 igra Battlefield 1 Revolution | ePonuda.com\nElectronic Arts PS4 igra Battlefield 1 Revolution cene\n- Battlefield 1 Revolution sadrži Battlefield 1 osnovnu.\nBattlefield 1 Revolution sadrži Battlefield 1 osnovnu\nEPonuda nije internet prodavnica već Vam omogućava da brzo i lako nađete Electronic Arts PS4 igra Battlefield 1 Revolution po najjeftinijoj ceni. Naš cilj je da kupci budu što bolje informisani o ponudi Electronic Arts PS4 igra Battlefield 1 Revolution na tržištu Srbije. Vrlo lako nalazite željeni proizvod za kategoriju PlayStation 4 PS4 igrice cene, ne morate da lutate od sajta do sajta za Electronic Arts PlayStation 4 PS4 igrice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Electronic Arts PS4 igra Battlefield 1 Revolution sa PRODAVCEM. EPonuda ne može da garantuje potpunu tačnost specifikacije i slika za Electronic Arts PS4 igra Battlefield 1 Revolution. Pre kupovine, podatke za Electronic Arts PS4 igra Battlefield 1 Revolution proverite na sajtu PROIZVOĐAČA.


Sastanak ministarke pravde Snežane Malović s ministrom pravde SAD Erikom Holderom - 23. jul 2009. godine\nMinistarka pravde Srbije Snežana Malović susrela se 23. jula 2009. godine sa ministrom pravde Sjedinjenih Američkih Država Erikom Holderom s kojim je razgovarala o saradnji u oblasti pravosuđa i borbi protiv orgnizovanog kriminala, terorizma kao i trgovine drogom i ljudima.\nMinistraka Malović je ministra Holdera obavestila o napretku koji je Srbija postigla u reformi pravosuđa i u borbi protiv organizovanog kriminala i korupcije, odnosno o svim koracima koje je Vlada Srbije preduzela na ovom planu, a razmotrene su i buduće aktivnosti u ovoj oblasti. Tokom razgovora naglašeno je da je Srbija lider zapadnog Balkana odnosno da je na ovu poziciju stavljaju sve aktivnosti koji se preduzimaju u pogledu reforme pravosuđa i borbe protiv organizovanog kriminala i korupcije u zemlji.\n"Moj američki kolega nam je pružio bezrezervnu podršku u reformi pravosuđa", navela je ministraka Malović i ocenila da je sastanak bio veoma konstruktivan.\nNa sastanku je dogovorena i intenzivnija i dublja saradnju dve zemlje u borbi protiv transnacionalnog organizovanog kriminala, koji podrazumeva trgovinu narkoticima i ljudima. “To podrazumeva i pedofiliju, borbu protiv terorizma i visokotehnološkog kriminala", naglasila je ministarka Malović i napomenula da je na ovom polju već bilo zajedničkih aktivnosti nadležnih organa dve države.\n"Dogovorili smo da organizujemo još jedan sastanak na kome će ovi vidovi saradnje biti detaljnije razmotreni” izjavila je ministarka Malović napomenuvši da je njen kolega izrazio želju da dođe u Beograd, tako da se poseta ministra pravde SAD Srbiji može očekivati u narednom periodu.


"Pogrebna pesma" Igora Stravinskog u Filharmoniji | N1 Srbija\nEkskluziva u Filharmoniji - "Pogrebna pesma" Stravinskog\n|04.12.2017. |14:02 >14:05\nSvetska ekskluziva biće na programu Beogradske filharmonije, koja će dve večeri zaredom, 7. i 8. decembra, izvesti pronađenu "Pogrebnu pesmu" Igora Stravinskog.\nUz čuveni Klavirski koncert u b-molu Čajkovskog, u izvođenju pijaniste Sergeja Babajana, i Treću simfoniju Rahmanjinova, repertoar koji orkestar izvodi pod upravom Hansa Grafa jedan je od najefektnijih u koncertnoj sezoni.\nPonovno otkriće izgubljene kompozicije Stravinskog i njena rekonstrukcija jedan je od najvažnijih svetskih muzičkih događaja u prošloj godini. Sam kompozitor je verovao da to delo negde postoji, a potraga za izgubljenom kompozicijom trajala je više od 100 godina.\nBeogradska filharmonija je jedini orkestar iz jugoistočne Evrope koji je dobio ekskluzivno pravo da tu kompoziciju izvede u 2017. godini, rame uz rame sa nekoliko odabranih svetskih orkestara, među kojima su Berlinska filharmonija, Nacionalni orkestar Francuske, Čikaški simfonijski orkestar i orkestar Filharmonija iz Londona.\nTagovi: Beogradska filharmonija , Koncert\nLepa vest za ljubitelje ove vrste muzike,mada ima nas mnogo koji nismo culi za ovu kompoziciju Igora Stravinskog posto je bila potisnuta sa repertoara.Lepa prilika da je cujemo.


EK nije dala "zeleno svetlo" planu restrukture Uljanika\nEK nije dala „zeleno svetlo“ planu restrukture Uljanika\nTanjug 19. septembra 2018. 15:42\nOd Uprave Uljanika, hrvatsko Ministarstvo privrede je zatražilo da svoj nacrt programa usklade sa zahtevima koji, kako ističu, „u ovom trenutku Evropskoj komisiji predstavljaju ključne argumente zbog kojih ne može da da saglasnost na predloženi Nacrt programa restrukturiranja“.\n„Ovakva ‘korpa’ iz Brisela se i očekivala, posebno posle posete evropske komesarke za zaštitu tržišne konkurencije, koja je dala do znanja da je u predloženom programu udeo države u trošku restrukturiranja veliki, te da privatni ulagač treba da da veći doprinos“, piše Poslovni.\nZa Komisiju je važno, dodaje list, da se programom ne narušava tržišna utakmica i ne daju prekomerne subvencije, a svi detalji vezani za smanjivanje proizvodnje i broja zaposlenih, strateškog partnera ili prenamene zemljišta koje preduzeće ima pod koncesijom za gradnju brodova, za nju nisu relevantni.\nPoslovni i ocenjuje da će rešavanje jednog od najspornijih pitanja u zamišljenom restrukturiranju – uključivanje biznisa s nekretninama kao uslova za nastavak proizvodnje brodova u Puli – vlada očigledno prepustiti Istarskom demokratskom saboru, Upravi Uljanika i njenom strateškom partneru Danku Končaru da ga sami raspletu.\n„U ovom trenutku, Nacrt programa predviđa diverzifikaciju poslovanja Uljanik grupe koja zahteva izmenu prostorno-planske dokumentacije na lokalitetu brodogradilišta, te je za predmetno usuglašavanje potrebno i mišljenje lokalne i regionalne samouprave“, kažu iz Ministarstva.


Fantomske prijetnje ustavnom poretku RS - Istinomjer\nFantomske prijetnje ustavnom poretku RS\nKrajem 2013. godine, predsjednik Republike Srpske, Milorad Dodik donio je Odluku o osnivanju savjeta za zaštitu ustavnog poretka Republike Srpske koja je stupila na snagu 1. januara 2014. godine. Dodik je tada isticao kako se radi o strateškoj odluci koja je donešena zbog “napada na ustavni poredak RS”, na koje do tada nije adekvatno odgovarano.\nMeđutim, više od godinu dana nakon što je ova odluka objavljena u Službenom glasniku RS (23.01.2013.) jako malo detalja je poznato o ovom tijelu, koje je pod direktnom kontrolom predsjednika RS. Prije svega to se odnosi na imena pet članova Savjeta koje je trebao imenovati sam Dodik, pa se opravdano može postaviti pitanje da li je on ikada formalno i započeo sa radom. Sve ovo ostavlja dojam da se u ovom slučaju radilo samo o još jednom Dodikovom propagandnom potezu čija je jedina svrha bila “jednokratno” podizanje tenzija, s obzirom da je od tada ova priča u potpunosti pala u zaborav.\nU intervjuu koji je 5. januara 2014. objavljen u Glasu Srpske Milorad Dodik je govorio o razlozima za osnivanje ovog Savjeta:\n„Da permanentna izloženost napadima na ustavni poredak ne postoji, niko ne bi imao takav savjet. Važno je da imamo instituciju koja će dati rana upozorenja na napade. To znači da će savjet prepoznavati procese koji idu ka narušavanju ustavnog poretka RS. Do sada se sve svodilo na našu inicijativu i ličnu sposobnost da to prepoznamo. Zbog toga ćemo formirati instituciju u kojoj će biti visokoobrazovani ljudi koji će pratiti te procese. Očigledno da dosadašnji rad javnih službi nije bio dovoljan i moraćemo se pojačati na tom polju“, rekao je tada Dodik.\nIstinomjer je još 5. januara uputio zvaničan zahtjev za informacije o ovom Savjetu, ali do dana objavljivanja ovog teksta i pored brojnih telefonskih poziva u Palatu predsjednika RS, odgovor nije stigao. U ovom upitu smo tražili odgovore na slijedeća pitanja:\nKada je Savjet za zaštitu ustavnog poretka RS počeo sa radom nakon objave Odluke o njegovom formiranju u Službenom glasniku RS?\nKada je Predsjednik RS imenovao članove Savjeta za zaštitu ustavnog poretka RS?\nKo su članovi koji su imenovani u ovaj Savjet?\nKoliko puta se sastao Savjet u 2014. godini?\nKolika su mjesečna primanja članova Savjeta?\nKoliko novca je izdvojeno za rad Savjeta u protekloj godini?\nKoliko slučajeva ugrožavanja ustavnog poretka RS je registrovao Savjet?\nKoji su bili slučajevi ugrožavanja ustavnog poretka koje je registrovao Savjet?\nDa li je Savjet proslijedio svoja saznanja o takvim slučajevima MUP-u RS?\nUkoliko jeste, da li postoje povratne informacije o tim slučajevima, tj. da li je MUP RS poduzeo istražne radnje i podnio krivične prijave protiv počinilaca?\nKoliko je istraga pokrenuto po ovakvim prijavama i u kojoj fazi se nalaze takve istrage?\nNi na jedno od ovih pitanja do sada nismo dobili odgovor.\nDa su detalji o ovom savjetu ostali obavijeni velom tajne, te da se o njegovim članovima samo nagađa, za Istinomjer je potvrdio i glasnogovornik NDP-a, Marinko Učur.\n„Nakon što je Dodik najavio osnivanje Savjeta za zaštitu ustavnog poretka RS, ovaj potez je žestoko kritikovan od strane opozicije i javnosti u RS te je upravo to bio i razlog zašto se vladajuće strukture o tome nisu mnogo oglašavale. Opozicija je tada zamjerila kako se ovdje radi o tijelu koje je osnovano sa ciljem držanja neistomišljenika pod određenom vrstom pritiska, a kao njegovi članovi su se spominjali ljudi bliski obavještajnim strukturama“, rekao je Učur za Istinomjer.\nOsnivanjem Savjeta za zaštitu ustavnog poretka RS bavila se i novinarka agencije BETA, Ljiljana Kovačević, koja je početkom prošle godine pisala upravo na tu temu. Kako je rekla i za Istinomjer, od datuma objave Odluke o osnivanju ovog Savjeta u Službenom glasniku nikada javno nisu obznanjene nikakve detaljnije informacije.\nU tekstu koji je objavljen na portalu Žurnal, 16. januara prošle godine, Kovačević je pisala kako su glavni kreatori ovog Savjeta bili dugogodišnji Dodikov saradnik Slavko Mitrović i nekadašnji visoki funkcioner bivše Obavještajne službe RS, koji je jedno vrijeme bio i u OSI, Predrag Ćeranić, koji je, prema izvorima Žurnala, trebao biti na čelu ovog Savjeta.\nPrema onome što je otprilike u isto vrijeme pisao banjalučki novinar Slobodan Vasković na svom blogu, na čelo Savjeta je trebao biti imenovan bivši predsjednik RS, Rajko Kuzmanović, kako bi se smanjio otpor javnosti.\nMeđutim, zvanične informacije nikada nisu ugledale svjetlo dana, te se o ovom Savjetu do danas moglo samo nagađati.\nOsim imena članova savjeta, javnost je ostala uskraćena i za informacije o aktivnostima Savjeta. U martu prošle godine na zvaničnoj internet stranici SNSD-a objavljena je knjiga “Rušitelji RS”, u kojoj su navedeni navodni neprijatelji ovog entiteta. Pretpostavlja se da su autori ove knjige upravo bili ljudi koji stoje iza Savjeta za zaštitu ustavnog poretka RS, ali kako je ova objavljena u stranačkoj “režiji”, ne može se sa sigurnošću potvrditi da je ona plod aktivnosti Savjeta. Targetirani pojedinci, nevladine organizacije i udruženja u ovoj knjizi su optuženi da im je cilj da “podstaknu nerede i da rade na podrivanju ustavnog poretka u Republici Srpskoj”, a ovaj je potez vladajuće stranke ocijenjen kao do tada najžešći napad na političke neistomišljenike u RS.\nS obzirom da i nakon petnaest dana, koliko je prošlo od upućivanja zvaničnog upita u Palatu predsjednika RS, Istinomjer nije dobio odgovore na postavljena pitanja, zaključiti ćemo kako Savjet za zaštitu ustavnog poretka RS nikada nije faktički osnovan, bez obzira na objavu Odluke o njegovom formiranju u Službenom glasniku RS prije više od godinu dana. Dodatno, s obzirom da informacije o aktivnostima Savjeta nisu dostupne, može se postaviti pitanje na osnovu čega je Milorad Dodik zaključio da postoji potreba za njegovim hitnim osnivanjem i kako su misteriozne “prijetnje ustavnom poretku RS-a” u međuvremenu nestale same od sebe.\nIstinomjer će i ovaj tekst uputiti kabinetu Predsjednika RS, u nadi da će dobiti detaljne informacije, a sve dobijene odgovore će veoma rado i objaviti.


Javor gostuje na Banovom brdu: Čukarički je favorit, ali verujemo u pozitivan rezultat – Fk Javor Matis\nJavor gostuje na Banovom brdu: Čukarički je favorit, ali verujemo u pozitivan rezultat\nFudbaleri Javor Matisa u petak, 11. decembra, igraju poslednji duel u gostima u jesenjoj polusezoni u nacionalnom šampionatu. Protivnik je Čukarički, jedan od najkvalitetnijih klubova u srpskom fudbalu.\nIgor Bondžulić prepušta ulogu favorita rivalu, ali veruje u svoj tim.\n„Pauza je u neku ruku imala pozitivnu stranu, jer smo uspeli da se konsolidujemo, pošto smo imali povređene i igrače zaražene virusom. Ozdravili su Pavišić, Zvekanov i Jovanović, a oporavio se Šćepanović. Svi znamo da je Čukarički organizovan klub, sa dosta dobrih fudbalera, među kojima je veliki broj mladih, željnih dokazivanja. Ne možemo poreći činjenicu da su favoriti na domaćem terenu, ali mi imamo snage i kvaliteta i zbog toga imamo pravo da se nadamo da ćemo zabeležiti pozitivan rezultat i verujemo u takav ishod.“\nŠef stručnog štaba Javor Matisa osvrnuo se i na činjenicu da je radio u Čukaričkom.\n„Znam kako klub funkcioniše i dosta igrača iz perioda kada sam u Čukaričkom bio pomoćni trener. Možda to i jeste moja prednost u odnosu na kolegu, pošto verujem da bolje poznajem njihovu ekipu nego on našu.“\nAnes Rušević, napadač Javora, ističe da je pauza ekipi dobro došla i da se nada početku pozitivnog niza baš u Beogradu.\n„Mi smo spremni, a što se tiče Čukaričkog očekujem pozitivan rezultat. Veoma su dobra ekipa i organizovan klub, ali mi idemo na povoljan rezultat po nas. Pauza nam je dobro došla, jer smo u prethodnom periodu imali negativne rezultate. Uz to, vratila su nam se četiri fudbalera. Atmosfera u ekipi je odlična, nadamo se da ćemo u Beogradu krenuti u niz dobrih rezultata.“\nUtakmica se igra u petak, sa početkom od 18 časova.


Krivokapić predstavio Evropskoj komisiji prioritete Vlade - 09.12.2020, Sputnik Srbija\nSamo ona društva i države koje su svele korupciju na najmanju moguću meru mogu se zvati demokratskim — nulta tolerancija na korupciju jedan je od zadataka nove... 09.12.2020, Sputnik Srbija\nsvet, vesti, crna gora, evropska unija (eu), zdravko krivokapić, žozep borelj, region\n19:23 09.12.2020 (Osveženo: 04:01 26.08.2021)\nKrivokapić je, naime, zajedno sa potpredsednikom Vlade Dritanom Abazovićem i predsednikom Skupštine Crne Gore Aleksom Bečićem, održao video-sastanak sa visokim predstavnikom Evropske unije za bezbednost i spoljnu politiku i potpredsednikom Evropske komisije Žozepom Boreljom.\nSamo ona društva i države koje su svele korupciju na najmanju moguću mjeru mogu se zvati demokratskim. Nulta tolerancija na korupciju, jedan je od zadataka nove Vlade Crne Gore.\nKrivokapić je rekao da je važna podrška Crnoj Gori iz Evropske unije.\n„Započinju temeljne reforme, kako bi Crna Gora u što kraćem roku postala članica EU. Verujemo u evropsku budućnost naše zemlje“, napisao je Abazović na Tviteru.\nKrivokapić je ranije danas predstavio ambasadorima zemalja članica Evropske unije u Crnoj Gori prioritete Vlade i odlučnost na putu ka EU, za šta, kako je kazao, ima iskazanu podršku.\nKrivokapić je na Tviteru naveo da je radni doručak sa ambasadorima upriličen na inicijativu ambasadora Nemačke Roberta Vebera.


Saopštenje SAD koje će Ramušu pomutiti planove: "Shvatite ovo pitanje ozbiljno" - alo.rs\nAUTOR: Tanjug/ Alo.rs DATUM I VREME: 14.05.2019. 18:17\nKosnet reagovao na novo imenovanje\nAmbasada je izrarzila zabrinutost i zbog imenovanja onih koj su pravosnažno osuđeni za teške i kriminalne radnje, kao i zbog zapošljavanja nekvalifikovanih kadrova na pozicijama u izvršnoj vlasti.\nKako je prenela Gazeta Expres, ambasador Filip Kosnet je već ranije poručio da osuđenicima za ratne zločine nije mesto u kosovskoj vladi, te da pojedinci na visokim pozicijama treba da budu kalifikovani za posao koji rade i da imaju adekvatno fakultetsko obrazovanje.\nNažalost, kosovski premijer Ramuš Haradinaj s tim u vezi ima suprotan stav, piše Expres.\n- Imenovanje ovih nekvalifikovanih pojedinaca podriva javno poverenje koje Kosovo pokušava da izgradi, lišavajući zemlju mogućnosti da ima kompetentne, imenovane i kvalifikovane pojedince za obavljanje vladinih poslova i sramota su za žrtve zločina iz prošlosti - navodi se, između ostalog, u saopštenju.\nIz Ambasade SAD upozoravaju da to sprečava napredak Kosova u izgradnji internacionalizma koji će ga, kako se navodi, "učiniti poželjnim partnerom za druge zemlje i ojačati poziciju protivnika koji tvrde da Kosovo nije posvećeno vladavini prava".\n- Pozivamo kosovske lidere da ozbiljno shvate ovo pitanje i da zaustave i preokrenu ovaj trend imenovanja pojedinaca, od kojih je neke ambasada već prozvala po imenu, čiji izbor izgleda vodi do kratkoročnih političkih ciljeva, a ne legitimne potrebe građana Kosova ili kredibiliteta države - naglašeno je u reakciji.\nExpres podseća da ovo nije prva reakcija Ambasade SAD na regrutovanje optuženih pojedinaca na visoke pozicije u prištinskoj vladi.\nAmbasador Kosnet reagovao je na svom fesjbuk nalogu neposredno po objavljivanju informacije da je Sulejman Seljimi imenovan za savetnika premijera privremenih prištinskih institucija Ramuša Haradinaja.\n- Osuđeni ratni zločinci nemaju mesta u kosovskoj vladi. Lideri svih stranaka moraju okončati podršku takvim pojedinaca. Takva podrška baca sumnju na posvećenost Kosova vladavini prava. Drago mi je da vidim grupe iz različitih zajednica koje govore jednim glasom o tom problemu - napisao je ranije Kosnet.\nNa Jeremijin dan obavezno je da uradite jednu bitnu stvar!\nIzbio skandal u studiju za vreme reklama! Šapić i Jeremić na korak od tuče - prštale uvrede, zamalo proradila prangija!\n"Razgovore nastavljamo kada ukinu takse!" Američki general na sastanku kod predsednika Srbije!\nHAPŠENJE U SMEDEREVU Uhapšeni prodavac droge i kupac, policija zaplenila i oružje


OSCE traži da SAD ostane angažiran na pitanjima evropske sigurnosti i ljudskih prava - Klix.ba\nSvijet OSCE traži da SAD ostane angažiran na pitanjima evropske sigurnosti i ljudskih prava\nOSCE traži da SAD ostane angažiran na pitanjima evropske sigurnosti i ljudskih prava\n20.10.2007. u 21:00\nPredsjednik Parlamentarne skupštine OSCE-a Goran Lennmarker izjavio je da je Evropa na pravom putu da postane cjelovit i slobodan kontinent, no da je potrebno još dodatnih napora da se osigura sloboda i prosperitet na svim područjima od Crnog mora do Atlantika.\nŠvedski član parlamenta Goran Lennmarker zatražio je od američkih zakonodavaca da ostanu angažirani na pitanjima evropske sigurnosti i ljudskih prava.\nPredsjednik Parlamentarne skupštine OSCE-a rekao je članovima američkog Kongresa da je Evropa postigla dramatičan napredak ka miru i prosperitetu. Nakon turbulentnih godina i dva svjetska rata, Evropa postaje oaza mira i napretka. "Mislim da je ono što danas vidimo u Evropi - ujedinjenje cijelog kontinenta", kaže Lennmarker.\nKazao je da su zemlje istočne Evrope postigle izvanredan demokratski i ekonomski napredak od pada komunizma. No, dodaje predsjedatelj odbora za vanjsku politiku švedskog parlamenta, naš će posao biti završen tek kada cijela Evropa bude slobodan i demokratski kontinent. "To uključuje i zapadni Balkan, šest država i Kosovo, koji još uvijek nisu članice NATO saveza i Evropske unije koja je u osnovi stabilizirala Evropu."\nŠvedski parlamentarac je rekao članovima američkog Helsinškog odbora da bi OSCE trebao povećati svoj angažman i pomoći demokratizaciji šire evropske regije, uključujući zemlje na području Crnog mora i središnje Azije.\nOn je pozvao 56 zemalja članica OSCE-a da intenziviraju svoje napore u rješavanju takozvanih zamrznutih sporova – u Nagorno Karabahu, Abhaziji, Južnoj Osetiji i Transdnjestru. Dodao je da sukobi ove vrste sa sobom nose visoke ljudske, ekonomske i političke gubitke.\nOvaj visoki dužnosnik OSCE-a kaže da status Kosova mora biti riješen uskoro kako bi se izbjeglo da ova regija s oko dva miliona stanovnika postane novi zamrznuti sukob.\nRusija, koja je članica OSCE-a, održat će parlamentarne izbore u decembru. Lennmarker kaže da odbor ovog tijela koji nadgleda izbore još nije dobio poziv od Rusije da nazoči izborima, u kapacitetu promatrača izbora za Dumu. Uz slanje svojih promatrača u nedemokratske zemlje, OSCE također šalje predstavnike da nazoče izborima u zemljama poput Francuske i Sjedinjenih Država.\nRuski predsjednik Vladimir Putim, međutim, kritizirao je ovu organizaciju da se želi miješati u unutrašnje stvari Rusije.\nLennmarker je izjavio za Glas Amerike da se nada da će pregovarači Srbije i kosovskih Albanaca uspjeti postići dogovor o pitanju statusa te pokrajine. No, on također očekuje da će se Evropa ujediniti iza ideje pozitivnog rješenja ovog pitanja ukoliko se pregovarači dviju strana ne uspiju pomaknuti s mrtve tačke i u skorom roku razriješiti nepomirljiva stajališta Beograda i Prištine.\n"U Evropi vlada mišljenje da postoji perspektiva za ulazak u Evropsku Uniju i za Srbiju i za Kosovo. U Evropi postoji jak poticaj za njihovim članstvom. Mi ih želimo u Evropskoj uniji. Sve zemlje zapadnog Balkana imaju jasnu perspektivu za članstvo", rekao je Lennmarker.\nSa 310 međunarodnih i 990 lokalnih članova, OSCE-ova misija na Kosovu je trenutno najveća operacija ove organizacije. Lennmarker kaže da će OSCE ostati angažiran na procesu demokratizacije Kosova, bez obzira na konačno rješenje političkog statusa ove pokrajine.


Rutina više ne postoji - na fudbalski teren bi mogli i advokati\nRutina više ne postoji – na fudbalski teren bi mogli i advokati\nFudbal Autor:Spasoje Veselinović18. mar. 202013:44 > 14:01\nPrekidanje takmičarskih sezona može da stvori probleme igračima koji imaju dogovorene ugovore do 30. juna.\nStandardan datum za opraštanje od starih sredina i prekide ugovornih obaveza ove godine bi mogao da bude dramatičniji nego ikad.\nUkoliko se sezone ne završe do tog datuma, a nije sasvim izvesno da je to i dogoditi.\nEvro 2021. bez Kolarova, Ivanovića, Modrića, Nojera, Pepea…\nUEFA dala rok ligama za završetak takmičarskih sezona\nUEFA je na razgovorima održanim u utorak donela odluku o odlaganju Evropskog prvenstva za sledeću godinu, a preporučila je nacionalnim savezima da se pobrinu oko svojih liga.\nIdeja je jasna, takmičenja bi trebalo završiti do 30. juna kako advokati ne bi morali da uđu u igru.\nNiz pitanja je otvoren, a nije izvesno kada će odgovori stići, a to bi moralo da se dogodi u narednom periodu.\nŠta ako pozajmica istekne pre nego što se sezona završi? Šta ako neki fudbaleri ne žele da potpišu produžetak? Šta ako igrač iskoristi priliku i „uleti“ u drugu ekipu pošto se prozor za registraciju u FIFA otvori 1. jula?\nEkipe koje će morati ozbiljno da potraže odgovore na sva pitanja su, na primer, Čelsi, koji bi mogao na kraju juna da ostane bez Vilijana, Pedra, Olivijea Žirua i Vilija Kabaljera, dok će biti zanimljivo i u Parizu, odakle će moći da odu Tijago Silva, Edinson Kavani, Tomas Menije i Lajvin Kurzava.\nMač nad glavom stoji i upravi Mančester sitija, sa kojom bi mogli da se pozdrave David Silva i Klaudio Bravo, dok je još veća muka pred čelnicima Intera.\nTaman što je Antonio Konte uspeo da skocka ekipu, ona bi mogla da mu se raspadne, po pravnom osnovu.\nSamo privremeni stanovnici grada opterećenog epidemijom koronavirusa su Aleksis Sančes, Ešli Jang i Viktor Mozes, koje bi određeni scenario mogao da vrati u Englesku i pre završetka burne sezone u Italiji.\nInter bi u tom slučaju mogao da profitira povratkom Ivana Perišića, koji je uz Filipa Kutinja član Bajerna sa stalnim zaposlenjem na nekom drugom mestu, a više i nije toliko izvesno da će Zlatan Ibrahimović ostati u Milanu, pošto je ugovor za sledeću sezonu i dalje samo „opcija“.\nU grupu igrača koji bi mogli da napuste svoja radna mesta i pre nego što posao bude gotov su Dani Sebaljos, Mario Gece, Senad Lulić, Adam Lalana, Dris Mertens, Ever Banega, Jan Fertongen i Artjom Dzjuba.\nPored ruskog reprezentativca, Zenit bi mogao da ostane bez bivšeg kapitena reprezentacije Srbije Branislava Ivanovića koji ima ugovornu obavezu takođe do 30. juna.\nUz njega, srpski fudbaleri koji se nalaze u klubu „30. jun 2020.“ su Miralem Sulejmani, Đorđe Despotović, Filip Mladenović, Marko Jevtović, Miloš Ninković, Srđan Mijailović…\nRešenje svoje sudbine svi oni će morati da sačekaju bar još neko vreme. Ako je UEFA morala sedam dana unapred da zakaže „hitan sastanak“, jasno je da će savezi odluke o nastavku sezona donositi polako i bez pritiska, u čemu im svesrdno pomaže i nezaustavljiva pandemija koronavirusa.\nadvokatiantonio konteDavid SilvaEdinson KavaniFudbalsezoneugovoriZlatan Ibrahimović


Velike pobede malih nacija – Nadlanu.com\nVelike pobede malih nacija\nObjavljeno 7. juna 2010. / 16:10:06\nCIRIH, 07. jun 2010. (FoNet) - Svetska prvenstva u fudbalu prepuna su iznenađujućih rezultata koje su male nacije učinile velikim poput šokantne pobede debitanta Severne Koreje nad Italijom 1:0 na Svetskom kupu 1966.\nU fudbalske klasike svakako spada i pobeda SAD nad Engleskom od 1:0 na Mundijalu 1950. u Brazilu ili šokantni poraz Nemačke od Alžira sa 2:1 u Španiji 1982.\nKada je 1950. u engleskoj štampi objavljeno da su Amerikanci pobedili Engleze, koji su izmislili fudbal, mnogi su mislili da je reč o štamparskoj grešci.\nPodsetnik FIFA, uoči uzbuđenja koja slede na jugu Afrike, svedoči da se i na ovom šampionatu mogu očekivati spektakularni rezultati.\nPrvi u nizu neverovatnih rezultata je pobeda Tunisa nad Meksikom 3:1 na Mundijalu 1978. u Argentini, kada je prvi put na najvećoj fudbalskoj smotri igralo šest ekipa sa Crnog kontinenta.\n"Francuzi su imali svoje šesdesetosmaše, studente revolucionare čiji se revolt slobode proširio iz Sarbone na čitav svet, a mi imamo naše sedamdesetosmaše, generaciju fudbalera koja je bila jednostavno neverovatna", izjavio je tadašnji selektor tehnički nadarenih Tunižana Abdelmažid Šetali.\nNajuzbudljiviji debi svetskih prvenstava je pobeda Danaca, koji su prvi put izašli na svetsku pozornicu, nad dvostrukim svetskim prvakom Urugvajem od čak 6:1 u Meksiku 1986. godine.\nNakon polufinala na Euru 1984. godine, Danska je u prvom meču na Svetskom prvenstvu pobedila Škotsku sa 1:0, da bi potom demolirala Urugvaj.\nSpektakulrano je bilo i otvaranje Svetskog prvenstva u Italiji 1990. godine, kada je Kamerun pobedio Argentinu sa 1:0.\nNa otvaranju šampionata 1990. tada aktuelne svetske prvake, koje je predvodio Dijego Maradona, Kamerunci su šokirali golom koji je postigao Fransoa Omam Bijik u 67. minutu.\nKamerun, koji je predvodio legendarni Rože Mila, stigao je do istorijskog uspeha, kao prva afrička reprezentacija u četvrtfinalu svetskog prvenstva, gde su ih zaustavili Englezi predvođeni Gerijem Linekerom.\nSaudijska Arabija je u SAD 1994. godine postala prva zapadnoazijska nacija koja je prošla u nokaut fazu na svetskim prvenstvima, zahvaljujući pobedi nad Belgijom od 1:0.\nSaudijac Said el Ovajran je uzeo loptu malo izvan vlastitog šesnaesterca, krenuo prema centru, nanizao petoricu protivničkih igrača, savladao sjajnog Mišela Prudoma i uklesao svoje ime u istoriju fudbala.\nAzijska dostignuća na svetskim smotrama dobila su novu dimenziju 2002. godine, kada su svetsko prvenstvo prvi put u istoriji organizovale dve zemlje - Japan i Južna Koreja.\nJapan se prvi put našao u nokaut rundi, a Južna Koreja je postala prva azijska nacija koja se plasirala u osminu finala, a potom i u polufinale.\nPrelomna je bila utakmica za plasman u osminu finala kada je Južna Koreja u kontroverznom meču savladala Italiju.\nItalijani su poveli golom Kristijana Vijerija u prvom poluvremenu, ali je Seol Ki Hieon izjednačio u drugom minutu sudijske nadoknade.\nEkvadorski sudija Moreno je domaćinima poklonio jedanaesterac, Italijanima poništio pogodak zbog navodnog ofsajda i u produžecima isključio Frančeska Totija zbog navodnog simuliranja.\nZlatni pogodak koji je Južnu Koreju doveo u osminu finala postigao je An Jung Hvan, koji je kasnije bukvalno oteran iz italijanske Peruđe za koju je tada nastupao.\nSvakako u anale ulaze i tri najveće pobede na mundijalima, od kojih dve pripadaju Mađarima - 1982. godine su rasturili El Salvador sa 10:1, a 1954. "laka konjica" je porazila Južnu Koreju 9:0.\nU istoriju je ušla i reprezentacija Jugoslavije koja se 1974. poigravala sa Zairom i pobedila sa 9:0.


Tanjug 16. aprila 2021. 10:39\nBEOGRAD – U tri beogradske opštine protiv virusa korona vakcinisano je više od 50 odsto punoletnih građana, a u dve opštine vakcinu je primilo više od 80 odsto starijih od 75 godina, izjavila je danas gradska sekretarka Nataša Stanisavljević.\nOna je prezicirala da je u opštini Stari grad vakcinisano 56 odsto punoletnih građana, u opštini Savski venac 54 odsto, a u opštini Vračar 52 odsto.\n„U opštini Novi Beograd je 48 odsto vakcinisanih što je značajno, jer u toj opštini živi veliki broj punoletnih građana“, rekla je Stanisavljević za Tanjug.\nDodala je da je u opštinama Stari grad i Savski venac vakcinisano više od 80 odsto starijih od 75 godina, dok je u tri opštine – Stari grad, Savski venac i Vračar vakcinisano više od 70 odsto građana od 65 do 74 godina.\nStanisavljević je istakla da je veoma važno da se nastavi vakcinacija na mobilnim punktovima u Beogradu kako bi se dostigao visok stepen vakcinacije i u svim prigradskim opštinama.\n„Zato su na vreme obezbeđene vakcine i zato se imunizacija sprovodi na svim mobilnim punktovima kako bi i građanima Lazarevca, Obrenovca, Sopota, Barajeva, Surčina bila dostupna vakcina kao što je građanima u centralnim gradskim opštinama“, rekla je Stanisavljević.\nDodala je da je na više od 52 mobilna punkta na teritoriji Beograda do sada vakcinisano ukupno oko 30.000 građana.